Hamasek eta Al Fatahek akordioa egin dute hamar urteko tirabiren ostean - Mundua - Berria\nHamasek eta Al Fatahek akordioa egin dute hamar urteko tirabiren ostean\nBi alderdi palestinarren arteko zatiketa amaitzea hitzeman dute Kairon. Batasun nazionaleko gobernua eratzea izango da hurrengo urratsa\nHamasek eta Al-Fatahek jarrerak gerturatzeko urrats nabarmena egin dute aste honetan. Kairon, hiru eguneko negoziazioen ostean, adiskidetze nazionalerako ituna sinatu dute bi alderdi palestinarrek, hamarkada bateko ezinikusia alboratuz. Mahmud Abbas PAN Palestinako Aginte Nazionaleko presidenteak ongi etorria eman dio akordioari zehaztuz «zatiketa amaitzeko azkeneko akordioa» dela. Hainbat informazio iturriren arabera, hilabete bateko epean joango da Abbas Gazara.\nHamasen esku egon da eremu hori 2007tik. Zisjordania, berriz, Al-Fataherenean. PANeko ordezkariak iragan urriaren 2an joan ziren lehenengo aldiz hamar urtetan Gazara. Ordurako hasita zegoen bi alderdien arteko gerturatzea, irailean bitartekaritza eske joan baitziren buruzagi islamistak Egiptora.\nHamasek urte honetan egindako keinuak ere lagungarriak izan dira bide horretan. Zisjordaniako udal bozak boikotatzeari uko egin zion maiatzean, aurrekoetan ez bezala, eta ildo politikoa ere berritu du, buruzagiak aldatuz, eta lehenengo aldiz 1967ko mugekin estatu palestinar bat sortzeko aukera onartuz; Israelen okupazioaren aurreko mugekin, alegia.\nAkordioaren xehetasun guztien berri eman ez badute ere, 2011ko maiatzean hiri berean adostutako dokumentua izango da oinarria. Azam al-Ahmad Al-Fataheko ordezkariaren hitzetan, «dena dauka» dokumentu horrek. Erronka orain da nola inplementatu; izan ere, orduan aldeak ez baitziren horretarako gai izan. Hamahiru taldek sinatu zuten testu hura, eta batasun nazionaleko gobernua eratzea eta hauteskundeak deitzea aurreikusten zuen.\nEgiptoren bitartekaritza, beraz, giltzarri izan da berriz ere, eta heldu den azaroaren 21erako deitu dituzte «alderdi guztiak».\nDagoeneko, baina, badirudi hainbat kontu adostu dituztela. PANek ezarritako zigor neurriak bertan behera geratuko lirateke —argindarra eta funtzionarioen soldatak ordaintzeari utzi zion—. Era berean, hegoaldeko muga kontrolatzeko ardura hartuko luke azaroaren 1etik aurrera; Gaza eta Egipto artekoa. PANek 3.000 polizia bidaliko lituzke Zisjordaniatik Gazara. Hamasek, baina, bere adar armatuko 25.000 milizianoei eutsiko lieke, ez baitu horretan amore eman nahi.\nFuntzionarioen ingurukoa da bi alderdien arteko beste arazoa. Hamasek 40.000 funtzionario kontratatu ditu azken hamar urteotan, gobernura iritsi zenetik, eta horien eskubideak bermatu nahi ditu. PANek, berriz, 8.000 funtzionario mantentzeko ahalmena duela adierazi du. Bada otsailaren 1era arteko epea eman diote elkarri gai horretan ados jartzeko.\nHamasen eta Al-Fatahen arteko tirabirak ulertzeko hamar urte egin behar da atzera. Ekainean bete zen, hain zuzen, hamarkada bat bien arteko arrakala zabaldu zela. Alderdi islamista bozetan nagusitu zen, 2006ko urtarrilean, eta, hasiera batean batasun nazionaleko gobernua eratu bazuten ere, berehala korapilatu zen egoera; 2007an lehertu zen tentsioa; Al Fatahek Ismail Haniyaren aginteari uko egin zion. Eta Hamasek Gazaren kontrola bereganatu zuen. Fisikoki banatuta zegoen lurra politikoki ere zatituta geratu zen, eta gerra piztu zen —600 lagun hil ziren—.\nOrain, batasunaren aldeko mezua helarazi dute aldeek «proiektu sionistari» elkarrekin aurre egiteko. Benjamin Netanyahu Israelgo lehen ministroak azkar erantzun du: «Israelek ez du gure kontura egindako berradiskidetze faltsu hori onartuko». Israelek lurretik, itsasotik eta airetik blokeatuta dauka Gaza. Hirutan egin ditu urteotan erasoaldi zabalak, azkena 2014an.


topic_facet:"Soldadura eta galdaragintza (Heziketa Zikloa). Erdi maila" topic_facet:"Mekanizazioa (Heziketa Zikloa). Erdi maila" topic_facet:"Hozteko eta girotzeko instalazioak (Heziketa Zikloa). Erdi maila" author_facet:"Carretero, Alfonso"\nProposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Mekanizazioa (Heziketa Zikloa). Erdi maila Proposatutako gaia: Hozteko eta girotzeko instalazioak (Heziketa Zikloa). Erdi maila Egilea: Carretero, Alfonso\n1 Administrazio Kudeaketa (Heziketa Zikloa). Erdi maila 1 Administrazioa eta kudeaketa (Lanbide Arloa) 1 Beroa sortzeko instalazioak (Heziketa zikloa). Erdi maila 1 Fabrikazio Mekanikoa (Lanbide Arloa) 1 Fabrikazio Mekanikoko Produkzioaren Programazioa (Modulua) Hozteko eta girotzeko instalazioak (Heziketa Zikloa). Erdi maila Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Lan Arriskuen Prebentzioa (Heziketa Zikloa). Goi maila 1 Lanbide Heziketa 1 Laneko prestakuntza eta orientabidea (Zeharkako modulua) 1 Lotura- eta muntai-teknikak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Metal-eraikuntzak (Heziketa Zikloa). Goi maila 1 Metal-eraikuntzen kalitate-kudeaketa (Modulua) Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


A Scraper Tool kontuan hartu behar duzu - Semalt arabera azaltzen\nGoogle maps scrapers tresna berria eta arina, indartsua eta polifazetikoa da.Web orrialde ezberdinetatik eta Google mapetatik datuak ateratzen ditu eta emaitzak CSV eta JSON formatuetan lortzen ditu. Enpresa webguneak, telefono zenbakiak eta helbide elektronikoak modu eraginkorrean bideratu ahal izango dituzu zerbitzu integratu honekin. Bere ezaugarri bereizgarri batzuk azpian eztabaidatzen dira.\n1. Scrapes datuak forma anitzetan:\nGoogle mapak erregulagailuarekin, hiria, zip kodeak, balorazioa, latitudea, luzera, ordua irekita eta negozio izenak era egokian erauz ditzakezu - nokian g2 review.Erauzle honek datu gordinak modu antolatu batean bihurtzen laguntzen du eta zure denbora eta energia aurrezten ditu. Datu eskuliburuak biltzeko eta scraping nekatuta badaude eta nahikoa programazio gaitasunak falta badituzu, Google maps rack-ak saiatu behar dituzu zure lana egiteko.\n2. Bi edizioetan eskuragarri:\nOhiko scraping zerbitzu ez bezala, Google maps scrapers bi edizio bereizten ditu: Edizio estandarra eta Demo edizioa. Demo edizioak softwarea probatu eta 15 egunera arte gozatzeko aukera ematen dizu. Bere edizio estandarrak $ 99 kostatuko zaitu eta aparteko onurak eta funtzioak desblokeatuko ditu.\n3. Milaka orrialde eguneroko helburuak:\nGoogle mapak bereizteko ezaugarri bereizgarrienetako bat eguneko 150.000 web orrietara zuzentzen du eta ez du ezer balio zerbitzu honetarako. Tresna hau programatzaileentzat eta programatzaile ez direnentzat oso ona da eta errazago datu-barra hainbat orritatik ordainpeko bertsioa erosi aurretik.\n4. Hainbat formatu onartzen ditu:\nAurreratua web rrapider edo datuen erauzle honek zure informazioa JSON, RSS eta CF formatuetan gordetzen du; nahi dituzun datuak Excel formatuetan ireki ditzakezu edo Google Drive-n zuzenean inportatu.\n5. Bateragarritasun eta fidagarritasuna:\nArakatzaile ugari onartzen ez dituzten software eta tresnak datuak scraping daude.Inportazioa ez bezala. io eta Kimono Labs, Google maps scraper Windows 7, Microsoft XP, Windows 8 eta Windows 10 bateragarriak dira. Horrez gain, Google Chrome, Firefox eta Internet Explorer bateragarriak dira eta zerbitzu fidagarria da.\n6. Emaitzak zehatz-mehatz erakusten ditu:\nDatuen kalitatea etengabe kontrolatu eta mantendu nahi baduzu, scraped ari zaren bitartean, saiatu Google mapak scraper. Zerbitzu honek datuak ikusi eta akats txikiak konponduko ditu. Horrez gain, hainbat irizpide eta gako-hitz ezberdinetan sartzeko aukera ematen du aldi berean.\n7. Datu erraz eta eroso funtzionatzen du:\nGoogle maps scraper erraza da erabiltzea eta errazagoa da interfazea izatea. Kategoria aukeratu ondoren edo gako-hitza eta kokalekua sartu ondoren, bilaketa hasi eta zure irteerak itxaron behar dituzu minutu gutxiren buruan.Google Maps datuen erauzlea negozio mota guztietarako egokia da eta CSV fitxategiak garbi eta irakurgarriak sortzen ditu berehala.\n8. Edonon erauzi edonoiz:\nTresna hau erabil dezakezu zure telefonoan, piluletan edo ordenagailu-sisteman eta egin ditzakezu zure zereginak edonon, edonoiz.Ez duzu emaitzei buruz kezkatu. Tresna honek datu zehatzak emango dizkizu, erabiltzen ari zaren gailua eta independentea eta enpresaburua egokia. Web orrialde horia eta orrialde zuriak margotu ditzakezu zerbitzu honekin.


Euskal eta katalan kulturak jolasaren bidez ezagutuko dituzte Mexikon | Etxepare Euskal Institutua\nEuskal eta katalan kulturak jolasaren bidez ezagutuko dituzte Mexikon\nMartxoaren 21ean “Jornada lúdica vasco-catalana” delakoa antolatu dute Mexikoko UNAM unibertsitatean, jokoen bidez kultura gutxituetara hurbiltzeko proposamena, alegia. Bi kulturen ezagutza bultzatzeaz gain, unibertsitatean sustraituta dauden euskal irakurletza eta irakurletza katalanaren sustapena ere du helburu jardunaldiak.\nEuskal Herria eta Kataluniaren eta euren kulturen berri emango dute arratsalde osoan zehar, jolasen bidez. 7 joko ezberdin antolatu dituzte, parte hartzaileek kultura horietara hurbildu daitezen eta hizkuntza, zinema, literatura, gastronomia, musika eta ohiturak aztertuko dira, besteak beste. Amaieran euskal kultura eta Kataluniako kulturako zenbait produktu oparituko dituzte parte hartzaileen artean.\nSarrera doakoa da parte hartu nahi duen ororentzat. 40 lagunek eman dute aurrez izena jardunaldian: euskal eta katalan ikasketetako ikasleak, diasporako kideak zein unibertsitateko adituak izango dira horien artean. Irakurletza katalanak eta Haizea Elizondo euskal irakurleak elkarlanean antolatu duten ekimena da, eta Etxepare Euskal Institutuaren, Institut Ramon Llull-en eta ENALLT-en babesa jaso du.


Orokorrak Archives • Artelatz\nMeneneko (Belgika) eta Tolosako (Gipuzkoa) ikasleek jarduera eta bisita egitarau trinkoa partekatu dute Gipuzkoako Foru Aldundiko Ingurumen eta Obra Hidraulikoetako Departamentuaren aginduz Gipuzkoako Klima Aldaketaren Fundazioak (Naturklima) antolatu dituen Generation Z & Climate Ghange topaketetan.\nTopaketa martxoaren 9an hasi zen, aipatutako Saileko zuzendari den Mónica Pedreiraren ongietorriarekin, eta ondoren, Gipuzkoako Klima Aldaketaren Behatokiaren talde tekniko osoak egindako aurkezpenarekin.\nOndoren, Artelatzek lan-saio gamifikatu bat egin zuen parte-hartzaile guztiekin, zortzi lan-taldetan dinamizatuz. Egoerari egokitutako Trivial Pursuit bat jarraituz, galderak, erronkak eta proposamen zehatzak gainditzea zen helburu Garapen Jasangarriaren Helburuei laguntzeko, baita klima-aldaketa moteltzeko eta, bereziki, kontsumo iraunkorra bultzatzeko. Erronka digitalak eta brain treaserrak izan ziren, ziurrenik, talde-lanari erronkak gainditzen eta beharrezko 9 piezak lortzen gehien lagundu zuten baliabideak.\nDinamika amaitzeko, ikasitakoaren errepasoa egin zen, eta hausnarketarako gune bat ere bai, panel digital batean islatuta geratu zena. Bertan, argi eta garbi ikusi ahal izan zen Europako gazteek Klima Aldaketari buruz duten kezka, baina bakea eta osasuna lehenesten dituzte pertsona guztientzat, gainerako helburu guztien gainetik.


Klima aldaketa arintzeko gaian zure iritzia eman nahi duzu? — Debako udala\nTokiko eskalan jasaten dira gogorren tenperaturen igoera, itsas mailaren igoera edo muturreko fenomeno klimatikoen emaitza, gure lurraldean gero eta ohikoagoak direnak; udalerriak, beraz, funtsezko eragileak dira klimaren aldeko ekinbidean. Ekinbide hori bi lan-ardatzetan zehazten da: berotegi-efektuko gasen emisioak murriztea eta klima-aldaketak eragindako inpaktuetara egokitzea.\nAnimatu eta hurrengo galdetegiari erantzun\nPaperean betetzeko, Debako eta Itziarko arreta bulegoetan eta liburutegian dago eskuragarri.


Zinema solidarioaren koherentzia - Nontzeberri\nHasiera/IKUS-ENTZUN/Zinema solidarioaren koherentzia\nZinema solidarioaren koherentzia\nGaurtik, martxoaren 10etik maiatzaren 7ra arte, Costa-Gavras zuzendariari eskainitako ziklo berri bat abiatuko da BilbaoArteko Art House Zinemaren barruan. Konstantinos Gavras Greziako eta Frantziako film zuzendaria ikusmolde politiko ezkertiarrarengatik da ezaguna.\nZuzendari greziarrari buruzko atzera begirako horrek zortzi film bilduko ditu. BilbaoArte Fundazioak esan duenez, eskainiko den ibilbidea “bere hastapenetan eta azken garaian gelditzen da. Beti borrokalaria eta beti konprometitua den zinema baten mende erdia biltzen duten zortzi film luze. Zortzi hitzordu zinemagile baten zinematografian sakontzeko, greziar eta frantses izaera bikoitzean Europako zinema deitzen dugun horren idiosinkrasia islatzen baitu.\nDuela hilabete gutxi, Zinemaldiak bere sari nagusia eman zion. Handietako bati egindako aitortza izan zen. Egia da zinema oro politikoa dela, baina zinemagile gutxi dira mundua hobetzeko bide gisa politikara jotzeko gai direnak”.\nDiogun legez, gaur berton abiatuko da zikloa Adults in the room filmarekin. Boterearen sare krudelean atrapaturik dagoen pertsona talde baten istorioa da filma. Europak santzioak jarriko dizkio Greziari, urrikalmendurik gabe. Irteerarik gabeko tranpa klaustrofobiko bilakatuko da egoera, eta protagonistak, kontrakoa dirudien arren, dibertituko dira.\nCosta Gavras: zinema solidarioaren koherentzia zikloaren hitzordu guztiak kontsultatzeko: BilbaoArte.\n“Umore Azoka Leioak” proposamen mordo bat jaso du


Urkullu Lehendakariak euskal enpresen nazioartekotzeak euskadiko ekonomia suspertu eta enplegua sortzeko duen garrantzia azpimarratu du - SPRI\nUrkullu Lehendakariak euskal enpresen nazioartekotzeak euskadiko ekonomia suspertu eta enplegua sortzeko duen garrantzia azpimarratu du\nEuskal nazioartekotze partzuergoak antolatutako “Mundura Begira - Mirando al mundo” deritzon lehen ekintza bateratuaren irekiera zuzendu du\nIñigo Urkullu Lehendakaria Nazioartekotzearen Euskal Partzuergoko ordezkariekin\nEUSKAL NAZIOARTEKOTZE PARTZUERGOAK ANTOLATUTAKO “MUNDURA BEGIRA-MIRANDO AL MUNDO” DERITZON LEHEN EKINTZA BATERATUAREN IREKIERA ZUZENDU DU, TAPIA SAILBURUA, HIRU FORU AHALDUNAK ETA HIRU MERKATARITZA-GANBERETAKO PRESIDENTEAK TARTEKO DIRELA.\n500 ENPRESA BAINO GEHIAGO BILBON ELKARTU DIRA GAUR EUSKADIK BOST KONTINENTEETAKO MERKATUETAN DITUEN NEGOZIO-AUKERARIK ONENAK AZTERTZEKO\nTopaketa Euskalduna Jauregian egiten ari da, eta bertan, arreta berezia egiten ari zaie Jaurlaritzak lehentasunezkotzat jo dituen bost merkatuei: Estatu Batuak, Mexiko, Txina, Alemania eta Hego Afrika, garapen-bideko herrialdea\nNazioarteko zazpi aditu ospetsuk euskal enpresentzat interesgarrienak diren merkatuetako joerak, datu makroekonomikoak eta ikuspegiak azalduko dituzte gaur.\nEusko Jaurlaritzak, Foru Aldundiek eta Merkataritza Ganberek, ENPren eragileak diren heinean, enpresei zuzendutako nazioartekotze-programa guztiak biltzen dituen katalogo bateratua aurkeztu dute gaur.\n‘Mundura Begira’ topaketan, enpresei zuzendutako Aholkularitza Esparru esklusibo bat ere antolatu da, 50 herrialde baino gehiagotan espezializatuta dauden SPRIko eragileen parte-hartzeaz eta SPRIren kanpoko sareari atxikitako 15 bulegoen arduradunak tarteko direla, topaketa honetan propio parte hartzeko etorri baitira Euskadira.\nEuskadik multi-lokalizatutako 150 enpresa ditu gaur egun, eta guztien artean 300 ezarpen produktibo baino gehiago dituzte kanpoko merkatuetan.\nBilbon, 2016ko martxoaren 16an.- Iñigo Urkullu lehendakariak euskal enpresen nazioartekotzeak Euskadiko ekonomia suspertu eta enplegua sortzeko duen garrantzia azpimarratu du gaur goizean, Bilboko Euskalduna Jauregian antolatutako ‘Mundura Begira – Mirando al mundo’ jardunaldiaren irekieran. Topaketa hau da Euskal Nazioartekotze Partzuergoak (ENP) antolatutako tamaina handiko lehendabiziko ekimena. “Partzuergoaren sorrera gure Nazioartekotze Planaren helburuetako bat izan zen, eta errealitate bihurtu zaigu gaur egun”, adierazi du Urkulluk.\n“Euskadik tradizioa eta esperientzia ditu merkatu globalean –esan du lehendakariak-, baina ondo baino hobeto dakigu gehiago egin behar dugula”. Horren haritik, Euskal Autonomia Erkidegoak 20.000 milioi euroko esportazioen kopurua gainditu duela eta haren balantza komertziala BPGaren % 7,5eko balioa lortu duela nabarmendu ondoren, zera esan du: “Herri bezala, gehiago egin nahi dugu; gehiago egin ahal dugu, eta gehiago egin behar dugu; eta hauxe da gaur dagokigun eginbeharra: kanpoko ekintza ekonomikoaren bitartez, Euskadiko ekonomia eta enpleguaren sorrera suspertzen laguntzea”.\nTestuinguru honetan, Urkulluk Euskal Nazioartekotze Partzuergoaren (ENP) sorreraren garrantzia nabarmendu du, “euskal ekonomia globalarentzako pizgarria ez ezik, gobernantza-eredu berri bat ezarri baitu, euskal enpresa-ehunaren mesedetan dihardugun zazpi euskal erakundeon partaidetzaz: merkataritza-ganberak, aldundiak eta Jaurlaritza”. Lehendakariaren esanetan, gaur Bilbon egiten ari den jardunaldiak ezin hobeto irudikatzen du “kanpora begira lankidetza eta lan bateratua bultzatzea erabaki dugun zazpi erakundeok espiritua”, eta horren haritik, espresuki eskertu eta aldarrikatu nahi izan du erakunde horietako bakoitzak ekimen bateratu honetan egindako lana.\nLehendakariak Mundura Begira inauguratu du\nAlemania, Txina, Estatu Batuak, Mexiko eta Hego Afrika, tamainaz zein potentzialtasunaz, Euskadiren lehentasunezko kanpo-merkatuak direla adierazi ondoren, Iñigo Urkulluk argi utzi du “barruan ere, indarrak biltzen jarraitu behar dugula, indar publikoak zein pribatuak; hauxe da, hain zuzen ere, gure Herriko proiektu ekonomiko estrategikoei laguntzeko abiarazi dugun Euskal Inbertsio Funtsaren helburua”.\nLehendakariak gogoratu duenez, atzo bertan, Financial Times-ek Eusko Jaurlaritzaren Invest in the Basque Country estrategia saritu zuen Cannesen, Euskadi atzerriko inbertsiorako konektibitate onena duen europar eskualdetzat aldarrikatuz.\nNazioartekotze bokazioa duten 500 enpresak baino gehiagok, euskal erakundeek esportazioari eskaintzen dioten laguntza-azpiegitura osoa tarteko duen ezohiko topaketa batean parte hartuko dute martxoaren 16an, asteazkenez.\nNazioarteko aditu ospetsuak eta kanpoko presentzia duten euskal enpresen ordezkariak partaide dituela, ‘Mundura Begira – Mirando al mundo’ deritzon jardunaldi honek halakoxe inflexio-puntua ekarriko dio Araba, Bizkaia eta Gipuzkoako hiru foru aldundiek, hiru merkataritza ganberek eta Eusko Jaurlaritzak osatutako Euskal Nazioartekotze Partzuergoari (ENP).\nEkitaldiak aparteko aukera eskaini die kanpoko merkatuen alde apustu egin duten euskal enpresei. Bertan izan dira, halaber, Arantza Tapia Ekonomiaren Garapen eta Lehiakortasun Sailburua, Arabako Ahaldun Nagusia (Ramiro Gonzalez), Bizkaiko Ahaldun Nagusia (Unai Rementeria) eta Gipuzkoako Ahaldun Nagusia (Markel Olano), baita hiru lurraldeetako merkataritza-ganberetako presidenteak ere (Gregorio Rojo, José Ángel Corres eta Pedro Esnaola, hurrenez hurren).\nForo honetan, euskal enpresek lehen eskuko informazioa jaso ahal dute, han-hemenkako herrialdeetan 15 bulego eta bost kontinenteetan banatutako berrogeita hamar bat eragile dituen Eusko Jaurlaritza-SPRIren kanpoko sarearen eskutik. Era berean, txostengile gisa bertaratutako nazioarteko zazpi analista ospetsuren agerraldiak entzuteko aukera dute, eta amaitzeko, Eusko Jaurlaritzak zehaztuak dituen lehentasunezko merkatuetan —AEB, Mexiko, Txina, Alemania eta esploratu beharreko Hego Afrikako lehentasunezko merkatua— ezarrita dauden zenbait euskal enpresaren lekukotasunak ezagutuko dituzte.\nLehentasunezko bost merkatu hedapen-fase desberdinetanz\nJardunaldi honen bidez, ezagutzera ematen ari zaie enpresariei ENPk eskaintzen duen zerbitzu-katalogoa, eta horrekin batera, nazioartekotze-prozesuetan dauden gaur egungo joerei buruz eztabaidatu eta egungo harremanen heldutasunari zein aukera berriak esploratzeko premiari erreparatuta, lehentasunezkotzat jo diren bost merkatuak zehatz-mehatz aztertu ahal izango dituzte, herrialde horietan espezializatuta dauden adituen laguntzaz:\nHona hemen, jardunaldian txostengile lanetan parte hartu behar duten nazioarteko aditu nabarmenenetako batzuk:\n– Patrick Schwerdtfeger: nazioarteko negozio-joera nagusietan trebatutakoa, ‘big data’, aurreikuspen demografikoak eta sare sozialak barne hartuta.\n– Jaime Malet, AEBen Espainiako Merkataritza-Ganberako Presidentea.\n– Pedro Nueno: enpresen arloko berrikuntza, sorkuntza eta zuzendaritzan espezializatutako aditua, IESE Business School-eko irakaslea eta CEIBSeko (China Europe International Business School) Presidentea.\n– Walther von Plettenberg: Alemaniaren Espainiarako Merkataritza Ganberako Zuzendari Kudeatzailea eta Zuzendaritza Batzordeko kidea.\n– Carlos Malamud: Madrilgo UNEDeko Amerikako Historiako katedraduna eta Nazioarteko Azterketa Estrategikoetarako Elcano Errege-Institutuaren Latinoamerikarako Ikertzaile Nagusia.\n– François Conradie: Afrikako merkatuen analisian eta ikerketan espezializatuta dagoen NKC African Economics aholkularitza-enpresako Ikerketa Zuzendaria.\n– Enrique Manzanares: Hego Afrikarako Espainiar Merkataritza-Ganberaren sortzaile eta kidea, hainbat gobernu, enbaxada, nazioarteko negoziazio eta inbertsio eta finantzaketa eragiketatarako aholkulari lanetan jardundakoa.\n– José Ramón Andrieu: Iberdrolaren Hego Afrikako negozio-garapenaren arduraduna.\nEuskal enpresen esperientziari dagokionez, lehentasunezkotzat jo diren herrialde horietan finkatuta dauden konpainien testigantzak entzuteko aukera dago. Horien artekoak ditugu Elay Taldea (Txina), Lantek (Alemania), BTI (AEB), Batz Energy (Hego Afrika) eta Elur (Mexiko). Kontuan izan behar da Euskadik multi-lokalizatutako 150 enpresa dituela, eta guztien artean 300 ezarpen baino gehiago dituztela kanpoko merkatuetan. Sektore guztietako enpresak dira, bereziki industria esparrukoak, eta filialak ezarri dituzte, batez ere Europan eta Amerikan.\nBiltzarreko eduki eta jarduerekin batera, ‘Mundura Begira – Mirando al mundo’ topaketan, enpresei zuzendutako Aholkularitza Esparru esklusibo bat ere antolatu da, enpresen nazioartekotzea sustatzen diharduten zazpi euskal erakundeen parte-hartzeaz: Eusko Jaurlaritza, Araba, Bizkaia eta Gipuzkoako foru-aldundiak eta hiru lurralde historikoetako merkataritza ganberak. Hauek partekatutako standean, 50 herrialde baino gehiagotan 15 bulego propio eta hainbat eragile dituen Eusko Jaurlaritza-SPRIren kanpoko sareak ere parte hartu du. 15 bulegoen arduradunak Euskadira etorri dira, topaketa honetan propio parte hartzeko asmoz.\nLehendakaria SPRIren Kanpo Sarea agurtzen\nEnpresek aurrez aurreko bilerak eskatu ahal dituzte 70 herrialde horietan zuzendari nahiz aholkulari lanetan dihardutenekin. Aurretiaz, hitzordua eskatu behar izan dute www.spri.eus webgunean, eta horrenbestez, enpresariak aurrez aurrez eta banaka batzar daitezke SPRIren Kanpoko Sareko ordezkari eta teknikariekin nahiz DFIko (Development Finance International, Inc.) profesionalekin. Interesatuta dauden enpresa guztien eskaerei erantzuteko, topaketak hilaren 17an eta 18an egingo dira, Gipuzkoako Zientzia eta Teknologia Parkean (Miramon, Donostia) eta Arabako Teknologia Parkean (Miñao), hurrenez hurren.


Iragarki biziduna, 'crack' kontsumoaz ohartarazteko • ZUZEU\nDrogen arriskuak helarazteko moduak agortuta diruditenean sormenak atera ditu ataka zailetik. Sao Paulon (Brasil) gauzatutako “O Crack Consome” publizitate kanpainak asmatu du.\nCrack droga kontsumitu eta trafikatu egiten den auzora joan dira. Gazteen topaleku den merkatal zentro batera hain zuzen ere. Associação Parceria Contra Drogas elkarteak bidali nahi duen mezua argi da: Crack-ak pertsonak konsumitzen ditu. Hori ikustarazteko modu hobeagorik ez luke berehalakoan aurkituko Malabar Filmes iragarkiaren ekoiztetxeak.\nMerkatal zentroaren korridorean iragarki itxuraz tradizionala kokatu dute, “O Crack Consome” leloarekin batera gizon-emakume baten aurpegia erakutsiz. Une horretan hartzen du iragarkiak bizia. Merezi du ikusteak. Drogaren aurkako iragarki (eta bideo) aparta izateaz gain, demostratzen du gauzak kontatzeko modua mezua bezain garrantzitsua dela.\nPaperezko posterraren ordez irina. Eta hutsaren ordez zizare gosetiak. Ikusi eta ulertua: “Crack-ak irentsiko zaitu, zizareek hau bezala” Minutu gutxi irauten duen iragarkia, baina ikusten dutenek sekulako ahaztuko ez dutena.\nZer duzu buruan “Iragarki biziduna, ‘crack’ kontsumoaz ohartarazteko”-ri buruz\ngauerdikoeztula 2013-06-02 21:40


HABE IKASBIL: "Goxatu" urtebetetzeak ospatzeko tokia\n"Goxatu" urtebetetzeak ospatzeko tokia\nZurine Maguregik urtebetetzeak ospatzeko sortu zuten "Goxatu" proiektuaren berri ematen digu.\nUrtebetetze eguna ospatzea gustatzen zaigu?\nNik uste baietz, orokorrean jendeari edozer gauza ospatzea gustatzen zaiola, aitzaki bat da azken batean hilabete guztiak, zure bizitzan pixka bat bizi poza emateko eta ez izateko hilabetero iguala. Orduan bai, orokorrean bai handiei eta bai txikiei gustatzen zaie, gustatzen zaigu ospatzea gure urtebetze eguna, bai.\nZergatik sortu zenuten Goxatu?\nBa bueno, Naiara eta biok 30 urteren bueltan gaudenez, igarri genuen askotan gure adineko gurasoek ez zeukatela bere seme-alabekin leku bat (batean) eroso egoteko aukerarik. Adibidez, gaur egungo kafetegiak nahiz eta umeak sartzeko aukera dagoen, beti ibiltzen zara: “Ez ukitu! Jaitsi hortik! Kontuz horregaz (horrekin)!”.\nAzkenean esaten genuen, zergatik ez dugu aisialdi leku bat gastronomiarekin beti lotuta, oso gastronomikoak garie (gara), batez be (batez ere) Naiarari gustatzen zaizkio horrelako gauzak moko fina delako, esaten genuen “zergatik ez dugu antolatzen leku bat helduak, handiak eta txikiak elkarregaz (elkarrekin) egoteko, lasai, eroso, rato (tarte) on bat egoteko, arratsalde pasa edo…” Eta horrelaxe, horrelaxe sortu zen Goxaturen ideia, eta bigarren etxe bat bezala planteatu nahi izan dugu: etxeko zapatilekin, sofa batekin ere bai, sukaldea eta dena bistan dagoela, etxean bezala sentitzeko.\nBueno ba Goxatun urtebetetze-ospakizunak antolatzen ditugu. Aukera ematen dugu meriendak egiteko, antolatzeko atzeko jolastoki espazio horretan, eta baita ere adinaren arabera urtebetetze tematikoak eskaintzen ditugu. Sei urte bitarte gutxi gorabehera, umearen arabera ere askotan izaten da, oihanaren tematika proposatzen dugu. Ume bakoitzari animalia ezberdinez margotzen diogu aurpegia, eta gero ba oihaneko jolasak-edo proposatzen ditugu: oihanean soinuak identifikatzen laguntzeko, nor den oihanaren erregea asmatzeko, eta halako joko-kantak ibiltzen ditugu.\nGero, pixka bat koxkortxeagoak direnentzat, proposatzen diegu zirku-tematika. Psikomotrizitatean ere trebeagoak dira eskuekin jolas-kartak, karta-jolasak egiteko, orduan magia-truko bat erakusten diogu urtebetetzea egingo duen umeari pare bat egun lehenago. Gero etxera joaten da, entsegatzen du magia-truku hori, eta festa-egunean bere gainontzeko lagunei erakusten die magia-truku hori, eta arrakasta handia izaten du horrek. Gainera, gainontzekok ere bai dakiten trukuak erakusteko aukera daukatelako eta mozorrotuta egoten direlako zirkuko pertsonaje ezberdinez. Eta orokorrean, oso pozik egoten dira, eta oso arratsalde atsegina pasatzen dute.\nGurasoak ere animatu izan dira euren ospakizunak egitera, antolatzera hemen, hamaiketakoak, urtebetetzeak, eta halako gauzak. Orduan saiatzen gara hamaiketakoa, dena delakoa, merienda-edo, euren gustutara egokitzen. Igual ez dute hain gustura hartzen txokolatezko sandwich bat eta nahiago dute kafe bat edo etxetik ekarritako patata-tortilaren bat edo auskalo. Baina bueno bai, gu beti saiatzen gara nahi dutenari egokitzen, lasai eta eroso sentitzeko.\nZure ametsetako urtebetetze eguna…\nNire ametsetako urtebetetze-eguna nola ni azaroaren 4an jaio nintzen, beti tokatzen da eguraldi kaxkarra, euritsu, haizetsu, halakoa eta orduan, ni, gustatuko litzaidake izugarri egun horretan eguraldia enkargatzea eta ekaineko uda-egun polit bat ateratzea eta goizean hondartzara joatea lagunekaz (lagunekin) eta arratsaldean piknika antolatzea, adibidez, hemen Donostiako Kristina Enea parkean, eta beti aire librean antolatzeko ametsa eduki izan dut.\n"Zorionak eta urte askotarako" esaten digute gure urtebetetze egunean. Jaio ginenetik zenbat denbora pasatu den ospatzen dugu urtero.\nKerman mintzalagun bila. Kermanen mendekua\nLeirek ez zuen urtebetetze egunean Kerman gonbidatu, eta hori oso gogoan du. Egiturak: - Aditz trinkoei aurretik ba noiz jarri: banoa, badaukat... - (e)nik konpletiboetan noiz jarri?


Galdakaoko Konpostaje kanpaina -\nGaldakaoko Udalak etxeetan sortzen den GAI ORGANIKOA konpost bilakatzen jarraitzea bultzatu nahi du etxeko konpostajearen bitartez. Honen bitartez, gai organikoa ongarri edo konpost bilakaturik lurrari bueltatzen diogu eta materia organikoaren zikloa ixten dugu hondakin hau hondakindegira edo erraustegira bideratzea ekidinez.\nZurekin posible delako, anima zaitez!\nEtxeko konpostajearen bigarren kanpaina abian da\nGaldakaoko udalak etxeko konpostajea hedatzeko epea zabaldu du familia gehiagongana heltzeko.\nGaur goizean, Galdakaoko konpostajearen bigarren kanpainaren prentsaurrekoa izan da. Bertan azaldu danez, gaur egun 224 familia galdakoztarrek hartzen dute parte eta bigarren fase honetan 150 familia gehiagongana heltzea da helburua. Bigarren fase honetan izena emateko epea martxoaren 10ean amaitzen da.\nBigarren fase honen beste helburuetako bat, sortzaile handiek (ikastetxeak kasu) konpostajean parte hartzera animatzea izango da. Gainera, aurreko kanpainatik etxean konposta egiten dutenei laguntza ere eskainiko zaie, horretarako egingo diren telefono dei eta bisita teknikoen bidez.\nKanpainan parte hartzeko interesa dutenei, formakuntza ikastaro bat eskainiko zaie. Formakuntza saio hauetan, etxean konposta egiteko jarraitu beharreko urratsak azaltzeaz gain, konposta egiteko beharrezko materiala banatuko zaie (konpostagailua, aireztagailua eta gidaliburua). Formakuntza saio hauek martxoan zehar egitea aurreikusten da. Familia edo helbide bakoitzeko inskripzio bakarra onartuko da, etxebizitza bakoitzerako kit bat banatuko baita.\nGaurdanik eta martxoaren 10 arte epea zabalik dago etxeko konpostaje kanpainan parte hartzeko. Horretarako, honako bide hauek jarraituz eman ahalko da izena:\nGaldakao Udala, Kurtzeko Plaza 1, 48960 Galdakao, Bizkaia Tlfn.: 944 01 05 00


Olinpiadak eta dopinga - Elhuyar Aldizkaria\nHasiera » Erreportajeak » Olinpiadak eta dopinga\nAtletarentzako laguntza kimikoak eduki behar duen lehen ezaugarria, detektaezina izatea da. Eskueran hainbat produktu berri dagoenez gero, dopingaren aurkako kontrolak saihestea ez da zaila. Hazkunde-hormona, esaterako, kontroletan ezin da detektatu, nahiz eta Olinpiadetako Nazioarteko Batzordeak 1995.go iraileko txosten batean maila handiko kirolariengan eragina izan zuela aitortu. Halterofilian dabiltzanek eta sprinterrek oso estimatua dute eta muskulu sendoak edo biziak behar direnean hartzen da.\nAtletaren gorputzean aldaketa nabarmenak somatzen direnean, askotan oinarrian hazkunde-hormona egoten da, baina muskulu handiak izatea ez da hormona hori hartu izanaren erabateko froga; hartutako atleta batzuek izan ere, argal-itxurari eusten baitiote. Droga horretan aditu onenak Estatu Batuetan daude, eta asko dira haranzko bidea hartzen duten kirolariak.\nBeste produktu detektaezin bat eritropoietina (Epo) da. Hau iraupen-kiroletan dabiltzanek estimatzen dute; txirrindulariek edo iraupen-lasterketetan dabiltzanek.\nElementu detektaezin hauek kiroletara sartu direnez gero, bi eratako atletak daudela esan daiteke. Batzuek, oraindik ere azken aurrerapenak eskueran ez dituztenek, ohizko produktuekin dopatu eta kontrolean harrapatzeko arriskua dute. Besteek berriz, arrastorik uzten ez duten gaiak hartzen dituzte. Azken kirolari hauen prestaketak duen kostua, dena den, urteko eta pertsonako hamar milioi pezetakoa (400 mila liberakoa) da gutxi gora-behera.\nKirolariarengan produktu hauek detektatu ahal izateko, odola analizatu beharko litzateke, baina arrazoi “etikoak” medio, atletek eta federazioek kontrol-sistema horri uko egiten diote. Gernua analizatzera mugatzen dira oraingoz. Odola analizatuko balitz, Olinpiadetako emaitzak oso bestelakoak izango lirateke, noski.\nGorputzari “lagundu” beharra\nKirola eta dirua uztartzen direnean, atletak mertzenario bihurtzen dira. Segundo-ehunenaren gora-beheran milaka milioi daudenean, kimikaren laguntzaz kirolariak neurriz gain behartzen dira. Kirol-medikuntzan Bordelen diharduen Hervé Stoicheff doktoreak dioenez, “natural” prestatzen den atletarengan emaitzetan partea honako hauek dute: entrenamenduak % 20, joera genetikoak % 20, bizimoduko higieneak % 10 eta buruko higieneak % 50. Entrenatzailearen eginkizuna, beraz, faktore desberdin hauen artean ahalik eta oreka egokiena lortzea izango da.\nEritropoietina detektaezina da eta iraupen kiroletan dabiltzanek, futbolariek esaterako, estimatzen dute.\nOreka hori lortu denean ordea, kirolariarentzat gero eta zailagoa da daukan muga gainditzea. Kirol-medikuntzan ari diren guztiek aitortzen dutenez, atletaren hobekuntza-kurbak gora egiteari utzi eta lerro horizontal bihurtzen da. Gero, lerroa beherantz hasten da.\nGeldiune horretatik irteteko, “natural” prestatzen diren atletek entrenamenduak areagotzera jotzen dute, baina emaitzak oso txarrak izaten dira. Gorputza gehiegi nekarazten delako, lehengo markak berdintzera ez dira heltzen. Gorputzak izan ere, ariketetan irabazitakoa bereganatu eta bere onera etortzeko tarterik ez du. Une hori izaten da kirolariarentzat arriskutsuena, emaitzak hobetzeko bide bakarra dopinga dela uste duelako.\nEboluzioa logikoa izaten da. Lehenbizi atleta entrenamenduak jasan ahal izateko produktuen bila hasten da. Hasieran esteroide anabolizatzaileak eta dieta hiperproteikoa hartuko ditu. Horrela karga handiagoak altxatu eta muskuluetako indarra areagotuko du. Aldaketa biologikoa eragin delako, kirolariak bere markak hobetzen segituko du.\nGainera produktu anabolizatzaile hauek hartu ondoren, kirol-proba egin behar den egunean anfetaminen bidez beste bultzadatxo bat ematen zaio gorputzari. Bere buruarengan konfidantza eta lehiarako gogoa areagotzen dizkio. Horregatik fisikoki ahalmen berdina duten bi kirolari lehian ari direnean amorru handiena duenak irabaziko du.\nDopinak baditu, dena den, beste oztopo batzuk ere. Kirolariak entrenamenduak maizago eta gogorrago egin ditzakeela ikusten du, baina horren ondorioz muskulu-urradurak, tendinitisak eta trastorno psikologikoak izaten ditu. Horrez gain epe luzera ere hartutako produktuen arabera kalteak izaten dira.\nDroga-motaAurkikuntzaErabiltzen hasiO.N.B.k debekatu\nKirol bakoitzak bere dopinga\n1. Indarra behar denean (halterofilian eta sprintetan batez ere)\nHazkunde-hormona (edo hormona peptidikoak)\nProduktuaren izen komertzialak: Genotonorm, Maxomat, Umatrope.\nGazteak hazi egiten dira eta muskulu-masa ere bai (10-20 kilo hilabete batzuetan).\nEragiten dituen kalteak hauek dira: ehun bigunak hanpatu, hezurrak nabarmendu eta hipertrofiatu, hainbat organo (listu-guruinak, gibela, giltzurrunak, bihotza, barea...) hipertrofiatu, polipoak kolonean, hipertentsioa, diabetea eta trastorno kardiobaskularrak.\nDroga detektaezina da, eta kontzentrazioa behar denean izan ezik, gainerako kirol guztietan erabiltzen da.\nNandrolona (esteroide anabolizatzailea)\nProduktuaren izen komertzialak: Trophobolene, Durabolin, Dynabolon.\nMuskulu-masa hazi, entrenatzeko ahalmena handiagotu eta oinazea jasateko erresistentzia hobetu egiten da.\nEragiten dituen kalteak hauek dira: gibeleko minbizia, hepatitisa, hiperkolesterolemia, hipertentsio-krisia, diabetea, antzutasuna, gazteengan hazkundea geraraztea, emakumeek gizon-itxura hartzea eta muskuluak urratzea.\nDroga hau detekta daiteke eta batez ere kirol hauetan erabiltzen da: iraupen-lasterketetan (10.000 metrotik gorakoetan), arraunean, boxeoan, txirrindularitzan eta jaurtiketetan.\nTestosterona (esteroide anabolizatzailea)\nProduktuaren izen komertzialak: Halotestin, Androtardyl, Proviron.\nMuskulu-masa hazi, entrenatzeko gaitasuna areagotu, erasokortasuna piztu eta muskulu zein zurdetako lesioak bizkor sendatzen ditu.\nEragiten dituen kalteak hauek dira: prostatako minbizia, adenoma prostatikoa, gizonen bularretako minbizia, giltzurruneko, gibeleko edo bihotzeko gutxiegitasuna eta pertsona erasokor bihurtzea.\nDroga hau detekta daiteke. Batez ere testosteronaren kasuan aipatu ditugun kiroletan eta gainera sprinta dutenetan erabiltzen da.\n2. Iraupena behar denean (batez ere txirrindularitzan eta iraupen-lasterketetan)\nKirola eta dirua uztartzen direnean, atletak mertzenario bihurtzen dira. Segundo-ehunenaren gora-beheran milaka milioi daudenean, kimikaren\nlaguntzaz kirolariak neurriz gain behartzen dira.\nEritropoietina (hormona peptidikoa)\nProduktuaren izen komertzialak: Eprex, Recormon.\nOxigenatzeko ahalmena handiagotu, iraupena areagotu eta altitudeko lehiaketetara moldatzeko denbora laburtu egiten da.\nEragiten dituen kalteak hauek dira: hipertentsioa, tronbosiak, konbultsioak, gripearen sintomak, hezurretako mina eta larruazaleko erreakzioak.\nDroga detektaezina da, eta aipatutako kiroletan ezezik, igeriketan, iraupen-eskian eta futbolean erabiltzen da batez ere.\nOxigenatzeko ahalmena hobetu, oxigenoaren kontsumo maximoa handiagotu, potentzia aerobio maximoa handiagotu eta iraupena areagotu egiten da.\nEragiten dituen kalteak hauek dira: bi odoletako globulu zuri eta plaketen arteko bateraezintasuna, paludismo-krisia simulatzea, hotzikarak, tenperatura asko igotzea, birikako edema, hipokaltzemia larria, gerriko minak, ondoeza, hepatitis birikoa, errubeola, diabetea eta bihotz-ahultasuna.\nTransfusioak detektaezinak dira eta eritropoietinaren kasuan aipatu ditugun kiroletan erabiltzen da.\n3. Bizkortasuna behar denean (batez ere sprintetan eta txirrindularitzan)\nProduktuaren izen komertzialak: Ventipulmin (albaitaritzakoa), Planipart (albaitaritzakoa).\nArnasketa-ahalmena handiagotu, arnasbideak zabaldu, muskuluak hazi eta azken azelerazioa mantenduarazi egiten da.\nEragiten dituen kalteak hauek dira: muskuluetako dardarak, takikardia eta buruko minak.\nDroga hau detekta daiteke, eta aipatutako kiroletan ezezik, jaurtiketetan (pisu, disko, mailu eta txabalinan) eta halterofilian erabiltzen da.\nProduktuaren izen komertziala: Cortisone Roussel.\nBorondatea areagotu, euforia sortu eta mina, nekea zein estresa kendu egiten ditu.\nEragiten dituen kalteak hauek dira: ultzerak, infekzio birikoak, organismoko defentsak moteltzea, istripu neuropsikikoak, hezurren deskaltzifikazioa, diabetea, edemak, tendinitisa, arteri hipertentsioa, ehun guztiak ahultzea eta giltzurrungaineko gutxiegitasuna.\nDroga detektaezina da, eta orain arte talde honetan aipatutako kiroletan ezezik, gimnasian ere erabiltzen da.\nProduktuaren izen komertzialak: Clarix, Stopasthme, Tedralan.\nEstimulatu, norbere buruarengan konfidantza handiagoa izan, irabazteko gogo handia sortu eta neke-sentsazioa moteldu egiten du.\nEragiten dituen kalteak hauek dira: zefaleak, loezina, taupadak, arteri hipotentsioa, bihotzaren funtzioa moteltzea eta hesteetan janaria azkarrago igarotzea.\nDroga hau detektaezina da eta atal honetan aipatutako kirolez gain izotz gaineko hockeya, boxeoa, arrauna eta esgrima dira kontsumitzaileak.\n4. Kontzentrazioa behar denean (tiro-kiroletan)\nKlenbuterola, kortisona eta efedrina dira bizkortasuneko kiroletan gehien erabiltzen diren drogak. Lehena ez, baina beste biak detekta daitezke.\nProduktuaren izen komertzialak: Avlocardyl, Hemipralon.\nEmozio-egoera egonkortu, kontzentrazioa hobetu eta takikardia, estres edo dardarak jaitsiarazita erlaxatu egiten du. Beldurra kendu, bihotzaren erritmoa moteldu eta pultsazio artean tiro egitea erraztu egiten du.\nEragiten dituen kalteak hauek dira: hipogluzemia, astenia, bertigoak, bihotzeko gutxiegitasuna eta bihotzeko erritmoan zein umorean trastornoak.\nDroga hau ezin da detektatu eta gehienbat honako kirol hauetan kontsumitzen da: tiro-kiroletan, biatloian, pentatloian, automobil-lasterketetan, golfean, eski-jauzietan eta tenisean.\nProduktuaren izen komertzialak: Temesta, Tranxene, Valium.\nBeldurra, urduritasuna eta tentsio psikikoa jaitsiarazi egiten ditu. Antsietatea kenduarazten du.\nArnasketan gutxiegitasuna eragin dezake.\nOrain arte atal honetan aipatutako kirolez gain, esgrima, bobsleigha eta zaldi-kirolak dira kontsumitzaileak.\nGaruneko iharduera areagotu, pertzepzioa hobetu, oroimena bizkortu eta erreflexuak zein argitasuna indartzen ditu.\nHonako kalteak eragiten ditu: izerdi hotza, erasokortasuna, loeza, antsietatea, buruko mina, gosea kendu eta argaltzea, sudurretako lesioak, bularreko mina, ikarak, etab.\nDroga hau detekta daiteke. Lehen atal honetan aipatutako kirolei, beste hauek erantsi behar zaizkio: atletismoa (sprintetan), saskibaloia, boxeoa, txirrindularitza, izotz gaineko hockeya, igeriketa eta tenisa.


Donostia Zinemaldia :: EDOUARD WAINTROP\nHemen zaude: Lehen orrialdea > 51. Edizioa 2003 > Sariak eta Epaimahaiak\t> Horizontes Sariaren Epaimahaia\t> EDOUARD WAINTROP\n1952an Parisen jaio zen. Nerabe zenetik zinezale sutsua denak 32 urte zituela kritika-lanetan hasi zen.Aurretik lan ezberdinak burutu zituen, betiere kultur eta zinemaren arloan. Alderdi ezkertiarrekiko militantzia dela eta, bere belaunaldiko gazte asko bezala, Latinoamerikako (Txile, Argentina, Uruguai eta Kuba) arazoez kezkati ageri da, bere bizitzan oso garrantzitsu izango direnak. Parisko auzune batean animatzaile soziokultural gisa lan egin zuen, zine-emanaldi eta jazz kontzertuak antolatuz.\n1982an “Libération” egunkarian kazetari gisa hasi zen. Urte pare batean kazeta horretako zine-kritikari eta iruzkingile bihurtu zen. Hollywoodeko klasikoen miresle sutsua izanda ere, azken hamabost urteetan espainiar eta latinoamerikar zinemak aztertu ditu, eta guztien artean gogokoen dituenak, mexikar, argentinar eta brasildar film jakin batzuk dira.


EULEN enpresari esleitu zaio etxez etxeko laguntza zerbitzua — Berbia\nEULEN enpresari esleitu zaio etxez etxeko laguntza zerbitzua\nKontratua urtarrilaren 1ean sartuko da indarrean\nUdaberrian izan den esleipen prozesuaren azken tramitea bete da, etxez etxeko zerbitzuaren kontratazioa formalizatu eta iragarkia Gipuzkoako Aldizkari Ofizialean argitaratuz. Sei enpresa aurkeztu ziren etxez etxeko laguntza zerbitzua kontratatzeko lizitaziora. Kontratazio mahaiak, aurkeztutako txosten teknikoak eta eskaintza ekonomikoak baloratu ondoren, esleipena, EULEN enpresaren alde egitea proposatu zion Udalari.\nSinatu den kontratuaren esleipen kopurua, 657.000 euro urteko da, hasieran zehaztu zen lizitazio aurrekontua baino 4.000 euro gutxiago. Hori, urtean 30.000 lan ordu egingo direla aurre ikusiz kalkulatu da. Lan egunen orduko prezioa, 21,90 euro izango da eta jai egunetan, 24,50 euro. Kopuru horiei BEZa batu behar zaie.\nEulen enpresa arduratzen da gaur egun ere, etxez etxeko laguntza zerbitzuaz Oñatin. Egun indarrean dagoen kontratua, urte amaieran betetzen da baina hortik aurrera, orain formalizatu den kontratu berria sartuko da indarrean. Hasiera batetan bi urterako kontratua sinatu da baina beste bi urtez luzatzeko aukera jaso zen deialdian.\nEtxez etxeko laguntza zerbitzua ezintasun maila ezberdina duten pertsonei eskaintzen zaie, etxeko garbitasunetan, bazkaria prestatu edota jantzi eta beren burua txukuntzeko astean hainbat orduz eskaintzen den laguntza zerbitzua. Helburua, zerbitzuaren onuradun direnen autonomia maila mantentzea da, etxean bizi direla, behar duten laguntza eskainiz. Gaur egun, 70en bat herritar, familia dira etxez etxeko laguntza zerbitzua jasotzen dutenak. Horretan lanean berriz, 34 lagun ari dira.


IKT Heldutasun-maila: aurreratua – Mundaiz Ikastetxea\nIkastetxeak 2016-17 ikasturtean IKT Heldutasun-maila aurreratua lortu duela jakinarazi nahi dizuegu.\nDigitalizazio prozesuak (administratibo zein pedagogikoak), komunikazio digitala, irakaslearen koaderno digitala, baliabide didaktiko propioak, Ikaskuntzako Ingurune Birtuala, besteak beste, izan dira azken urteetan garatutako ekintzak.\nGure hezkuntza komunitateko kide guztiei eskertu nahi diegu egindako lana. Bere esfortzua eta ilusioa aipatu beharra dauzkagu.\nIkasturte hasierako helburua bete dugun arren, hauxe urrats bat baino ez da ikastetxeko birtualizazio prozesuan. Hurrengoa zera izango da: ea Sare_Hezkuntza Gelan izeneko berrikuntzako proiektuan parte hartzeko aukeratuak garen 2017-18 ikasturterako.


Legedialdi-erdiaren BALORAZIOA – abotsanitz.eus\n17 maiatza, 2017 Solteak\nBi urte bete ditu legealdiak. Ibilbidearen erdia eginik, Abotsanitz udal taldeak honako hausnarketa egiten du.\nAbotsanitzek, udal ibilbideari ekin zionetik gaurdaino, guztiz positibotzat dauka herritarrengandik jasotako konfiantza. Eguneroko arazo, ideia eta irtenbide desberdinen aurrean, hainbat dira herritar eta herri eragileekin ditugun hartu emanak. Gure helburua aurrera eramateko lanean jarraitzen dugu: Hondarribiarren bizi kalitatea lehenetsi, eta behetik gorako herri politikagintza bat eragin.\nTxomin Sagarzazu Ancisar alkate jaunaren eta udal gobernu taldearen jarduna, kezkaz dakusagu; abiapuntu gisa hartutako hitza nekez betetzen ari delako. Parte-hartze eza eta gardentasun eskasa, horra gure kezka iturria. Ez dugu politikagintza dinamikorik ikusten udal gobernuaren partetik. Udal aurrekontuak aurrera ateratzeko zailtasun nabarmenak, aldebakartasunaren bidea hartuz, elkarlanerako aukerarik ez dago eta boterearen kontrola eta denboren arteko kalkulua egina du jada. Honekin batera Hondarribiko Udalaren egoera kezkatzen gaitu, nahiz eta altxortegiaren egoera oso ona izan, gehiegitxo gure iritziz, Udal langileria eguneratu beharra dago, horrela jarraituz gero, etorkizun motzean, blokeo egoera batean sar gintezkeelakoan gaude. Hamarkada luzez Hondarribiko EAJ-k egindako lanaren ordaina litzateke.\nOnartu berri den H.A.P.O.aren (Hiri Antolakuntzarako Plangintza Orokorraaren) aurrean zer esan? Hondarribiaren etorkizuneko garapena jorratzeko lantresna kapitala dela deritzogu, etxebizitza politika, mugikortasuna, ingurumena, etab. jorratzen direlako bertan. Hau da, herritarren egunerokoari ezinbestean lotuta dauden udal zereginak.\nLantresna hau, aldiz, ez da herritarrekin behar adina partekatu. Prozedurak denboran gehiegi luzatzeaz gain (10 urtetik gorako prozedura) aurreikusitako kostuan ere igoera handia izan du. Azkenean, onartu den dokumentuak duela 10 urteko ikuspuntua du oinarri zenbait arlotan; hala nola, mugikortasunari dagokionean. Baina gehien kezkatzen gaituena hirigintza planean aurreikusi genuen irregulartasun juridiko nabarmen bat da. Nahiz eta behin eta berriz aditzera eman, batzorde bileretan, zein publikoki, Udal Gobernu taldeak aurrera jarraitu nahi izan du Zaldunborda eremuaren birklasifikatzea lege urraketa bat dela jakinda ere.\nHau izan da, beraz, legealdiaren erdi honetan alkateak nabarmen adierazi duen herri ereduarekiko jarrera.\nAiza! 3. zenbakia\nAiza! 4. zenbakia


«Balantze positiboa» Mercabilbaon, lehen seihilekoan 131.238 tona merkaturatu ostean | El Correo\nZurekin«Balantze positiboa» Mercabilbaon, lehen seihilekoan 131.238 tona merkaturatu ostean\n«Balantze positiboa» Mercabilbaon, lehen seihilekoan 131.238 tona merkaturatu ostean\nLangile bat, Mercabilbaon. / L.A. Gómez\nProduktu guztien artetik, 117.749 tona frutak eta ortuariak izan dira, eta 13.489 tona arraina\nELCORREO.COM Viernes, 4 agosto 2017, 23:24\nMercabilbao sozietate publikoa merkaturatutako 131.238 tonara heldu da 2017ko urtarriletik ekainera bitartean eta ekitaldiaren lehen erdiaren «balantze positiboa» egin du. Merkaturatutako produktu guztien artetik, 117.749 tona frutak eta ortuariak izan dira, eta 13.489 tona arraina, horiek baitira Basaurin kokaturik dagoen elikagai unitatearen hiru merkatu nagusiak.\nHorrela, Mercabilbaoren arduradunak «zoriontsu» agertu dira urteko lehen erdiak utzi dituen zifrekin eta gorako joerarekin. Izan ere, Mercabilbaok merkaturatutako 248.863 tonako datu historikoarekin itxi zuen 2016. urtea.\nSektoreka, frutena eta ortuariena izan da beste behin salmenta bolumen handiena eragin duena, urtarriletik ekainera 117.749 tona merkaturatu baititu. Azpimarragarria da madaria eta melokotoia izan direla «produktu izarrak» urteko lehen erdian, merkaturatutako 3.489 eta 3.283 tonarekin, hurrenez hurren. Horien ondoren, oso gertu, gerezia (2.579 tona) eta nektarina (2.366 tona) izan dira, eta jarraian, meloia (1.630 tona), arbeletxekoa (1.527 tona), angurria (1.276 tona), paraguaioa (1.129 tona), okarana (569 tona), mahatsa (511 tona) eta uztapikua (64 Tm).\nArrainaren sektoreari dagokionez, urteko lehen seihilekoan 13.489 tona merkaturatu dira. Hegaluzearen salmenta datuak nabarmendu dira, arrantzaldiaren erdian 263 tona lortu baitira. Legatza (1.171 tona), antxoa (1.081 tona) eta txitxarroa (1.044 tona) izan dira gehien saldu diren arrainak, eta horien ondoren antxeta (918 tona), komatula (589 tona) eta izokina (528 tona) datoz, eta gero kopuruari dagokionez garrantzi gutxiagoko hainbat arrain, besteak beste, sardina, merlenka, berdela edo itsas zapoa.\nMercabilbaoko arduradunek nabarmendu dutenez, sozietate publikoak gorako joerarekin aurrera jarraitzen du. Horrela, iazko ekitaldian 248.863 tona merkaturatu zituen guztira, «erreferente ekonomiko gisa jartzen duen datu historikoa».\nHorrela, azken urteetako etengabeko hazkundea finkatu dela azpimarratu dute. «Merkatua %100ean okupatuta dago, eta ordezkatzen duen eredu arrakastatsua finkatzeko erabateko konpromisoa erakusten du, etengabeko berrasmakuntza eta eraldaketa prozesuan, kalitatezko produktuen kontsumitzaileen eskariei erantzuteko gai izateko», adierazi dute.\nMercabilbaok zerga ondorengo 669.224 euroko irabaziak izan zituen 2016an. «Kopuru hori finantzaketa iturri garrantzitsua da etorkizunean jarduerari eutsi ahal izateko gauzatu behar diren inbertsioetarako», azaldu dute.\nJarduera hori, Mercabilbaon lan egiten duten pertsona guztien lanari esker da posible, hau da, operadore, jarduera osagarrien gune, merkataritza gune eta bulegoei esker. 13 hektareako azaleran ehun enpresa baino gehiago ari dira, eta 1.000 pertsona baino gehiagok egiten dute lan. 2016an ia 677.000 ibilgailu hartu zituen, 3.000 sarrera inguru egunean, batez beste.\nBizkaia zientziaren erdigune bilakatuko da «Nire tokia taula gainean dagoela sentitzen dut»


Aspaldiko lagunak agertoki ezagunean - Azpeitia - uztarria.eus\nAnartz Izagirre 2020-08-07 14:44\nJoseba B. Lenoir eta Mice taldeen martxoko kontzertua, Sanagustinen. (Kulturaz)\nUrte honetan bigarren aldiz agertokia partekatuko dute Joseba B. Lenoir eta Mice taldeek bihar, zapatua, Azpeitian. Elkarren abestiak jotzeaz gain, biek batera sortu berri duten abestia joko dute Sanagustinen: Leku bat munduan. Hilabeteak geldirik egon ostean, "gogotsu" daude Miren Narbaiza (Eibar, 1986) eta Joseba Baleztena (Bera, 1984) biharko emanaldirako.\nM: Desberdina, dudarik gabe; batez ere, ikus-entzulearentzat. Ordubetez musukoa jantzita egotea ez da erraza. Guretzat oholtzatik jendearen espresiorik ez ikustea arraroa da, baina segurtasun neurri guztiekin bada ere, egin, egin daiteke. Eta hori frogatuta geratzen ari da egunez egun. Txalotzekoa da ekitaldiak antolatzeko prestutasuna.\nJ: Nik uste dut gehien nabaritzen dudana dela kontzertuen alde sozial guztiaren desagertzea. Segurtasun neurriak direla-eta kontzertuaren eremua hutsik egoten da emanaldiaren hasierara arte, eta bukatu bezain pronto hustu behar izaten da; beraz, ikusleekin dugun harremana desagertu egin da. Emanaldian zehar dugun harremana ere zeharo aldatu da; maskarek jendearen erreakzio oro ezkutatzen digute, eta eserita egon beharrak ere beraien espresatzeko gaitasuna eteten du.\nM: Elkarren kantuekin osatu dugu kontzertua. Apur bat itxuraldatuta aurkituko ditu abestiak etortzen denak, instrumentazio berri batekin goazelako; izan ere, Julen Postigo piano jotzailea arituko da gurekin, eta pianoaren soinuak kantuak beste giro batzuetara eramaten ditu. Oso dotorea eta oso zakarra izan daiteke pianoa, eta denok emaitzarekin oso pozik gaude.\nJ: Azken orduan kantu berri bat ere gehitu dugu, Leku bat munduan izenekoa. Orain arte, Miren eta bion arteko elkarlanak bakoitzaren proiektuen barrenean kokatzen ziren, elkarren lanetan kolaboratuz, baina oraingoan hutsetik abesti bat elkarrekin idatzi, grabatu eta ekoizteko erronka jarri diegu gure buruei.\nM: Zaila da harrera neurtzea. Nire sentsazioa da jende batengana iritsi dela proiektua eta begi onekin ikusi dutela.\nM: Ez bereziki. Nik dena sentitzen dut jarraipen bat bezala.\nJ: Hori da, hainbat proiektu izaten ditut martxan aldi berean, momentuz behintzat horrela behar du izan musika nire ogibidea izatea nahi badut. Baina beharraz haratago ere gustuko dut jende desberdinarekin aritzea eta etengabe lekuz mugiaraziko nauten lanetan sartzea. Horrela ez balitz, behin eta berriro gauza bera egiteko arriskua baitago.\nJ: Hau neurtzea ere ez da batere erraza. Izan ere, diskoa aurkezten hasi eta berehala konfinamendua etorri zen, eta bira bertan behera utzi behar izan nuen. Azkenean, ni mugitzen naizen mailan, kontzertuetan dugu egindako lanen harreraren neurgailua. Etortzen den publiko kopuruak erakusten digu diskoa noraino iritsi den. Horretaz gain, nik diskoak kontzertuetan saltzen ditut gehienbat; beraz, ez dut batere argi nolako harrera izan duen (barrez). Film baterako soinu banda instrumentala izanik, eta horrelako musikak publiko zabalen arreta jasotzen ez duela kontuan izanda, pozik nagoela erran dezaket. Filma ikusi duen jendeak helarazi dizkidan inpresioak poztekoak izan dira.\nM: Elgoibarkoen enkargua jaso genuenean zerbait berezia egin behar genuela argi genuen. Haiek askatasun guztia eman ziguten eta sketch batzuekin tartekatzeko ideia izan genuen emanaldia. Izugarri ongi pasatu genuen.\nJ: Argi genuen gauza bakarra zen ez genuela kontzertu gisa planteatuko emanaldia, streaming eta online kontzertuak ezin baititugu kontzertu gisa ulertu. Bideoa osatzeko prozesua biziki gozatu genuen eta ideia pila bat gelditu dira zintzilik, beharbada etorkizuneko ikus-entzunezko lanetan argitaratuko ditugunak.\nM: Aspaldiko lagunak gara, elkarren proiektuen zaleak ginen hasieran eta berauen partaide bilakatu gara gerora. Musika izan da beti batu gaituena, baina baita bera ulertzeko modua ere, sortzeko orduan zein bizitzeko filosofia bezala.\nJ: Hori da. Gainera uste dut biok dugula musika desberdin ugari entzuteko eta ezagutzeko grina, baita iluntasunera jotzeko joera bat ere.\nM: Suertatzen badira, gustura egingo ditugu.\nJ: Lan aunitz egin dugu lokalean kantuak hiruko formatu honetara egokitzeko, eta bion kantuak uztartuz kontzertu orekatu bat osatzeko. Pena litzateke kontzertu gehiago emateko aukerarik ez izatea.\nM: Asteon estreinatu berri dugu elkarrekin egindako kantu bat: Leku bat munduan. Agian etorriko dira gehiago, momentuz kontzertu partekatu hauek egingo ditugu.\nJ: Bai, Leku bat munduan kantuaren esperientzia ederra izan da, bide horretatik etor daitezke gauza gehiago. Baina egia da norberaren proiektuekin ere badugula lana etorkizunerako, eta guzti hau gainerako proiektu guztiekin uztartuta ez zaigu ia denborarik soberan gelditzen.\nJoseba B. Lenoir eta Mice taldeen kontzertua izango da etzi Sanagustinen\nAgertokia partekatuko dute Joseba Baleztenak eta Miren Narbaizak etzi, zapatua, Sanagustinen. Sarrerak salgai daude Kulturazen webgunean.


Literatur ibilbideak Iruñean — Gaztezulo\nLiteratur ibilbideak Iruñean\nLiteratur ibilbideak Iruñean Hiriak literaturan izandako isla du ardatz hirian barna egindako ibilbideak. Igandean izango da hurrengo hitzordua. https://www.gaztezulo.eus/albisteak/literatur-ibilbidean-irunean https://www.gaztezulo.eus/albisteak/literatur-ibilbidean-irunean/@@download/image/literatur ibilbideak.png\nHiriak literaturan izandako isla du ardatz hirian barna egindako ibilbideak. Igandean izango da hurrengo hitzordua.\nIruñeko Udalak hirian barna egindako literatur ibilbideak eskaintzen ditu Iruñearen inguruko literatura balioesteko asmoz. Literatura unibertsalean hiriak izandako erreferentziak hartzen dituzte ardatz\nEuskaraz eginen diren udako bisiten ibilbidea honako hau izanen da: Entzierroaren monumentua, Gaztelu plaza, San Nikolas kalea, Zapateria kalea, Udaletxe plaza, Mercaderes, INAP eta Zaldi Zuriaren Txokoa.\nHurrengo bisita gidatuak igandean, hilak 25, abuztuaren 8an, abuztuaren 15ean, abuztuaren 28an, irailaren 4an eta irailaren 12an izango dira, 12:00etan.\nBisita gidatuak 2 euroan eskaintzen dituzte helduentzat eta 12 urtez azpikoentzat doan. Izen-emateak turismo-bulegoan egin daitezke aurrez aurre eta baita webgunean ere.


HERNANIKO AZERI ZAHARRAK: apirila 2016\nHERNANIKO AZERI ZAHARRAK\nHernani RCE beteranoaren taldea Hernani Azeri Zaharrak errugbi taldea\n2016(e)ko apirilakren 22(a), ostirala\nKaixo. Hau da Hernaniko Azeri Zaharraren Bloga.\nHemendik aurrera, blog honetan, gure berriak aurkeztuko dizkizuegu.\nLehendik ere gure taldean beterano mailako esperientziak izan badira ere, gaur egungo beterano taldearen sorrera 2013ko otsailean jokatu zen “tokata” batean jarriko genuke.\nEgun hartan 32 jokalari elkartu ginen eta, lau taldetan banaturik, elkarren aurka arituz torneotxo ederra egin genuen.\nEgun hartan askoren barruan suspertu zen lozorroan zegoen “harra”. Eta aurrerantzean hilabetean behin elkartzea erabaki genuen. Plana beroketa bat egin, tokata jokatu eta luzatzeko ariketa batzuekin zelaikoak bukatzea zen. Horrela amaitu genuen denboraldi hura.\n2013-2014 denboraldian jarraipena eman genion asmoari eta, hilean behin gutxi iritzita, hamabostero elkartzen hasi ginen.\n- Denboraldiaren amaieran izan genuen lehenengo agerpena talde gisa: Lasarten jokatu genuen “tokata” bat bertako Beltzen aurka.\n- Hurrengo parte hartzea Donostiako Aste Nagusiko Hondartzako torneoan izan genuen. Bertan jaso genuen gure lehenengo saria, “egurrezko koilara”, partida guztiak galtzen dituenari ematen zaion saria, alegia. Nolanahi ere, gure jokalarientzat saririk ederrena taldearen elastikoa berriro janzteak eragiten duen zirrara berriro bizitzea izan zen.\n2014-2015 denboraldirako argi geneukan entrenamendu gehiagok mesede egingo zigula eta astero elkartzea erabaki genuen. Era berean “lan-plana” ere osatu genuen, saio bakoitzaren lehenengo atala gorputz tonifikazioari emanez eta bigarrengoan, “tokatarekin” hasi aurretik, teknika berreskuratzeko jarduerak eginez. Era berean, kontaktua eta lurrera joatea lantzeari ere ekin genion, pixkanaka tokatatik errugbi partidak jokatzeko prestatzearren.\nDenboraldi erditik aurrera hasi ginen beste taldeekin topaketak edukitzen. Gehienetan lehenengo zatia “tokata” jokatuz eta bukatzeko partida arrunta eginez, kontaktu, plakaketa eta abarrekin.\nHorrela jokatu genituen:\nOtsailaren 28an Arrasaten: Herensugeak (Arrasate) – Sai Zaharrak (La Unica) – Hernani\n- Apirilaren 25ean Baionako Archivalds – Hernani\n- Maiatzaren 2an: Barcelona FC Rugby – Hernani\nEkainearen 12 eta 14ean EGOR, European Golden Oldies Rugby, Zubieta-Donostian: talde bezala parte hartu ez bagenuen ere, taldekideentzat mugarria izan zen topaketa hauetan parte hartzeko aukera izatea. Gipuzkoako errugbi federazioak gonbidatuta, lurraldearen izenean sortutako taldean parte hartu genuen 19 jokalarik, 9 35etik 50 urte bitartekoetan eta 10 50etik gorakoetan.\n- Abuztuan, Donostiako Aste Nagusiko Hondartzako torneoa: oraingoan ez genuen egurrezko koilararik lortzeko ohorea eduki.\nDenboraldiaren amaierarako beste bi mugarri jarri genituen, hauek taldearen irudiari dagokionean:\n- Alde batetik taldearentzako izena erabaki genuen: AZERI ZAHARRAK\n- Bestetik taldearentzako berariazko kamiseta diseinatu eta babeslea lortu genuen: Pegamo. Azeri Zaharren kamiseta Donostiako Aste Nagusiko Hondartzako torneoan estreinatu genuen.\n2015-2016 denboraldirako, osteguneroko entrenamenduaz gain, hilean behin topaketaren bat, hala “tokata” nola partida, ospatzeko helburua jarri genion geure buruari. Ondo antzera betetzen ari gara asmoa:\n- Urriaren 10ean: Barcelona FC Rugby – Ordizia – Azeri Zaharrak (Hernani)\n- Urtarrilaren 30ean: Herensugeak (Arrasate) – Azeri Zaharrak (Hernani)\n- Martxoaren 12an: Unigans (Bilbo) – Sai Zaharrak (La Unica) – Azeri Zaharrak (Hernani)\n- Apirilaren 2an: Medikoak (Baiona) – Azeri Zaharrak (Hernani)\n- Maiatzaren 7an: OPLA (Donostia) – Les Izards (Luchon) – Azeri Zaharrak (Hernani)\nEta irudia eta komunikazioari begira, blog hau irekiz jarri dugun beste mugarri honen unean, aurreikusita daukagu beste saio bat:\n- Ekainaren 4ean: Les Barbons (Cadaujac)– Azeri Zaharrak (Hernani)\nPublicado por azeri zaharrak en 13:28:00 iruzkinik ez:\nEtiquetas: azerí zaharrak, beteranoak, Hernani errugbi, Hernani rugby, veteranos\nHernaniko Errugbiren Azeri Zaharrak\n▼ apirila (1)\nKaixo. Hau da Hernaniko Azeri Zaharraren Bloga. H...\nHERNANI RUGBY CLUB ELKARTEA\nArgazkien leihoa gaia. Gaiaren irudien egilea: Colephotographic. Blogger zerbitzuak eskainia.


Instituto de la Mujer y para la Igualdad de Oportunidades - Salud\nGizon eta emakumeen osasun-beharrak, eskanitako osasun-politika eta zerbitzuen bidez finkatu eta asetzen dira. Hala ere, oro har, ez da kontuan hartzen gerta daitekeela emakumeen eta gizonen beharrak berdinak ez izatea; izan ere, zerbitzuak ez dituzte berdin erabiltzen, maiztasuna, kontsulten arrazoia, ospitaleratzearen arrazoiak eta aginduta tratamenduak oso bestelakoak izan daitezke.\nGeneroak zenbait substantzia, hala nola alkohola, tabakoa, psikofarmakoak edo beste droga batzuk, kontsumitzen hasteko arrazoietan eta moduan ere eragina du, gizonen eta emakumeen artean desberdinak baitira.\nGeneroaren gizarte-erakuntza dela eta, emakumeek, bereziki, nahi ez duten haurdunaldiak eta sexu-transmisiozko infekzioak eta GIB izateko aukera gehiago dituzte. Halaber, generoaren gizarte-erakuntzaren eraginez, emakumeek bi lanaldi izan behar dituzte, familia zaintzeko lan gehiago hartu behar dituzte bere gain, eta lan-diskriminazioaren ondorioak jasan behar dituzte. Horrek, ama izatea erabakitzea eragoz dezake.\nEmakumearen Erakundeak, osasun-politiketan tratu- eta aukera-berdintasunaren printzipioa aplika dezaten sustatzen du bere osasun Programaren bidez, esparru zentral eta autonomikoetan estrategia bat bultzatuz.\nEmakumearenErakundearen Osasun eta Generoari buruzko beste atari bat garatu du, eta programa eta jardura, prestakuntza, nobedade, albiste, liburutegi eta egutegiari buruzko informazioa on line ikus daiteke; eguneratuta beti. Orri hori hemen ikus daiteke: www.mujeressaludygenero.com


Cabdavo Baleira eta Lugoko etapa | Camino de Santiago | Bide Primitiboa\nKokaleku honetan zaude: Azala > Bidaiak > Donejakue bidea > Bide Primitiboa > Cabdavo Baleira eta Lugoko etapa\nO Cádavotik igaro diren azken urratsek Concello Etxearen atzeko plazara eramango gaituzte. Plaza horretara eskailera batzuetatik sartuko gara. Perrelos eta Touzonera joateko bidea eskuinera utzita, ezkerreko auzo-pista hartuko dugu, Pradedaraino igotzen dena, San Pedro da Esperela parrokiara (1,1 km). Pradedatik O Cádavoren irudi ona dugu, Campo da Matanza azpian. Auzo-pista lurrezko bide batean dago, eta, aldapa handi baten ondoren, LU-530 errepidearen oinean dago. Han, Vaqueriza da gaina (2,2 km) igotzen dugu.\nEz gara errepidean sartuko, haren eskuinetara egingo dugu baso-pista batetik. Errepidera iritsi eta 400 bat metrora, bidegurutze bat dago, orain "bide osagarria" deitzen dugun bide zaharraren eta orain Castroberderaino doan bide ofizialaren artean, Vilalletik pasatuz. Vilallen gaur egun ofiziala den bide hau Vilabade baino 500 metro motzagoa da, baina ez digu uzten bideko bitxi bat ikusten, Vilabade Santa Maria eliza gotikoa, alegia. Beraz, aukera hau gomendatzen eta deskribatzen dugu. Xuntako mugarriak 131,636 kilometro egiten ditu Santiagoraino. Kilometro bat aurrerago, 130,496 kilometroko mugarriaren ondoan, Chaira lautadaren edo goi-lautadaren ikuspegi bikaina lortzen da, hiriburua nabarmentzen den tokian. Cornedo, Fonteseca eta Vilabade mendietako ibilbide leun eta atsegin honek Carmeko kaperara garamatza. Ur freskoaren iturria eta askaldegia erakargarriak dira martxa geldiarazteko (5,3 km). Pista asfaltatutik jaitsiko gara Vilabade arte, Concello de Castroverdeko parrokia. Santa Maria eliza gotikoari Castroberdeko katedrala deitzen zaio eta 1979an Monumentu Nazional izendatu zuten.\n6,2 km. Vilabade\nHerriko errepide batek LU-530era eramango gaitu, Castroberderako sarreran. Bidearen eskuinaldean dago Xuntako erromesen aterpetxea, 2012an inauguratu zena. Concello hiriburua zeharkatuko dugu —bertan XIV. mendeko gaztelu zahar baten omenezko dorrea nabarmentzen da— LU-530 errepidetik, eta ezkerretara egingo dugu Santiago eliza bisitatzeko. Oinaldean bi nenoko fontea eta Udala daude.\nCastroverde zen etapako zerbitzuak zituen populazio bakarra, baina aurrerago ikusiko ditugu vending-makinak dituzten zenbait leku. Casa do Concello igaro ondoren, gaztainondoen arteko bidea hartu, eta, bidegurutze baten ondoren, LU-530era jaitsi. Errepidea gurutzatu eta ezkerrera biratuko dugu tunel bat pasatzeko. Pista asfaltatutik San Miguel do Camiñora jaitsiko gara, eliza eskuinera utzita (9,9 km).\n15 km. Vilar de Cas (aterpetxea)\nIrteeran, Soutomerille eta San Salvador eliza bisitatzeko aukera dago. Barrokoan zaharberritutako prerromanikoaren altxorra da San Salvador eliza, eta absidean oraindik ere jatorrizko lanaren leihoa du. Rodeoak 800 metro gehiago ditu, eta ez da beharrezkoa puntu horretara itzultzea, aurrerago ibilbide ofizialarekin lotzen baita. Honek aurrez aurre jarraitzen du ordu gutxiko harrobi bateraino, eta Romeán ibaia gurutzatzen du, Miñoko adarra ere bai, A Pallotaren etxeak igaro ondoren, Moreira eta Concello de Castroverde (16,5 km) parrokiako azken erakundea. LUtik (P-2917) abiatu eta Gondarrera (Lugoko Concello parrokiako lehena) igoko gara.\nErrepidean gora jarraitu, Cuesta Francés izeneko lekutik, gainean dagoen harrobi bateraino. Jaisten hasiko gara, eta 200 metrora eskuinetik aterako gara errepidetik. Camiño da Cacizatik pista batera iristen gara, Bascuas eskuinetara utzita. Segituan, kontuz desbideraketara! Eskuinera biratu, eta LU-530 errepidearen pareko auzo-pista bati jarraitu. Pista horrek 80 bat metro egiten du ezkerretara. Ezkerrera biratu ondoren, baso-pista bat hartu LUren oinean (530 km), eta, azkenik, pista horretara iritsi (21,4 km). Errepidean 1,4 kilometro egin behar dira, Carballido finka eta izen bereko ibaia pasatuz. 7. kp-tik gutxira, eskuinera hartuko dugu Manzoi eta O Pondelora doan errepidea (22,8 km). Ezkerretik utzi, 250 metro geroago, eta kongostra batean barneratu. Bertatik Muiño errekastoa igarotzen da eta As Casas da Viñaraino jarraituko dugu, Carballidoko luxuzko parrokiara.\nIndarrak flakeatzen hasten dira, eta etaparen azken zatia betierekoa bihurtzen da. As Casas da Viñatik irtetean, bide zabal bat hartu du lekukoak. Seinalea 300 metrora dagoen taberna batera igaroko dugu, San Cibraoko azpiestazioaren ondoan. Ia itsatsita dago Ipar-mendebaldeko A-6 autobia (Tolosako Coruña), eta gainetik salbatuko dugu (26,9 km). Lurrezko pistak ekialdeko ingurabidea zeharkatzera garamatza, O Carqueixo inguruan. Laster iritsiko gara Castelora.\nLa Chanca auzoraino jaitsiko gara, 29 metroko altuerako biaduktuarekin, Rato ibaia zeharkatuz. Chanca lautadan gora egin, Santiagora 104,241 km-ko mugarria ikusi eta trenbidearen azpitik pasa. Aurrerago, Fontiñasko eskailerak gaindituko ditugu, eta, ondoren, Das Flores erreitik jarraituko dugu, Camiño Primitiboaren prazaren ondoan. Harresiaren ingurabidean amaitu, eta San Pedroko atetik sartuko gara. Hau irakurriko dugu: “Handik sartu zen Alfontso ii.a Kastoa erregea IX. mendean, Santiagorako lehen bidea inauguratuz”. Eskuin aldeko lehen kalea Rúa das Noreas da, non Xuntako erromesen aterpetxea baitago. Bidearen ondoan, Lugoko irteeran, Miñoko zubi erromatarraren oinean, aterpetxe pribatua dago.\nZerbitzuak eskaintzen dituen herri bakarra Castroverde da, Lugotik oso urruti dago eta, beraz, handik ura eta janari pixka bat eraman behar dira. Etapan zehar, Vilar de Casen edo Gondarren ere jar daitezke, makina saltzaileak baitituzte. Behin Lugon, merezi du erromatar harresiaren gainetik ibiltzeak, kilometro pare bat besterik ez dira, baina erosoak baino gehiago.\nErromesek 9. etapari buruz zer iritzi duten Cabdavo Baleira eta Lugoko etapa\nEtaparen profila 9.-: Cabdavo Baleira eta Lugoko etapa\nEtapa ikusi 10.- Urtea: Bide Primitiboa:\nLugotik San Romaora doan etapa, Retorta


Intel® AMT eta Intel® ISM, 11.8.79, 11.12.79, 11.22.79, 12.0.68 eta 14.0.39 bertsioen aurrekoak.\nIntelek larritasun kritikoko ahultasun baten berri eman du. Horren bidez, baimenik gabeko tokiko erasotzaile batek pribilegioetan gora egin lezake.\nEguneratu eskuragarri dagoen azken bertsiora.\nBufferreko mugatze desegokien ondorioz, tokiko erasotzaile batek, baimenik gabe, pribilegioetan gora egin lezake, sarerako sarbidearen bidez. Ahultasun horretarako, CVE-2020-8758 identifikatzailea erreserbatu da.


Zaharren egoitzak itunpetzea arautzeko aukera baztertuko du Foru Gobernuak. Izan ere, egoitzak kontzertatzeko foru-araua eztabaidatzeari ere uko egin diotela salatu dute gaur egindako prentsa-agerraldian Kike Fernandez de Pinedo bozeramaileak eta Claudia Venceslao batzarkideak. Salatu dutenez, eztabaidarako ere onartu ez izana “gobernantza moduaren adierazgarria” da.\nAgerraldian, Foru Gobernuaren “joera pribatizatzailea” salatu dute: “Azken 25 urteetan irauli egin da plazen banaketa publiko-pribatua, % 70-% 30ekoa izatetik, eredu publikoaren alde, gaur egungo plaza pribatuen % 65era”.\nProposamena eztabaidarako ez aurkezteko argudioen aurrean, Claudia Venceslao batzarkideak esan du EH Bilduk hiru mozio aurkeztu dituela azken urteetan eta, beraz, ezin zaiela leporatu proposamenarekin Foru Aldundiaren eskumenetan injerentzia egin izana. Eusko Jaurlaritzak argitaratu beharreko dekretu batekiko kontraesanak sortzea da beste argudioetako bat: Venceslaok adierazi du 13 urteko atzerapena daramala dekretu horrek; bitartean, “zentro pribatuen egoerak, hobetu baino, okerrera egiten jarraituko du”.\nJoan den irailean aurkeztu zuten zaharren egoitzak itunpetzeko foru-arau proposamena, aldez aurretik sindikatu eta eragileekin bilera-sorta egin ondoren: haien ekarpenekin osatu zuten. Helburu argia du proposamenak: egoiliarren bizi-baldintzak eta langileen lan-baldintzak hobetzea; izan ere, Bizkaiak eta Gipuzkoak badute horri dagokion araudia, baina Araban, ordea, ez dago horrelakorik.\nEH Bilduko batzarkideek argi dute sistema publikoaren aldeko apustua egin behar dela ildo horretan, baina egungo egoeran, itunpetze sistema hobetu beharra ere agerikoa da euren ustez. Horretarako, beharrezkotzat jo dute “eztabaida, eta adostasunak bilatzea”.


Blog sobre el yacimiento de Iruña Veleia en Alava, sus grafitos, ostraca y otros temas de Arqueología | ama ata: Iruña-Veleia: 5 urte dataziorik gabe!\nBertako material arkeologiko guztia suntsitu eta erauzi zuten Arabako Foru Aldundiaren onespenarekin.\nSuntsitutako sektorean Eliseo Gil eta Idoia Filloyk zuzendutako Lurmen arkeologia lan taldeak oso grafito interesgarriak aurkitu zituen, besteak beste, abezedario bat. Horregatik suntsitu zuten? Grafito gehiagorik agertu ez dadin?\nEliseo Gil gurutziltzatua\nFrogarik ez dutenez izan, Aldundiak 2 txosten grafologiko egitea agindu zuen «frogak» lortuko zituelakoan, baina alferrik, grafologia ez duelako zeramikarako balio, paperez egindako idazkunetarako baizik.\nBitartean, froga sendoak, hau da, datazioak, ez ditu egin nahi izan nahiz eta Eliseok 2008tik etengabe eskatu izan dituen. Eliseok, bere burua ezin izan du defendatu Aldundiak, EHUko Letren Fakultateko irakasle batzuen eta egunkari baten laguntzaz, zabaldutako gezurrezko difamazioen aurrean. Gainerako hedabide gehienek gai honi buruzko boikot informatiboari eutsi diote, jendeak datazioen kontua ez ezagutzeko. Hau da, bertsio ofizialak erabat estali du egia.\nEliseok bekatu bakarra egin du: Unibertsitatean irakasten diren eduki batzuen kontra doazen grafito batzuk topatu izan ditu, besterik ez, baina hori ez diote barkatu.\nEztabaida zientifikoa: 24 txosten egiazkotasunaren alde eta 6 faltsukeriaren alde\nDatazio, kata eta auditoriaz gain, eztabaida zientifikoak ere asko lagundu dezake honelako gai bat argitzen eta azken bost urte hauetan asko eztabaidatu da. 2013ko irailerako 24 txosten, irizpen eta gutun agertu dira grafitoak egiazkoak direla defendatzen, zientzia guztietatik eginak: hizkuntzalaritza (euskera eta latina), arkeologia, historia, egiptologia, eta abar. Egileen artean, besteak beste, Henrike Knörr, Txillardegi, Martin Elexpuru, Hector Iglesias eta arkeologia garaikidearen aita den Edward Harris ditugu.\nTxosten horietan faltsutzat hartutako ia idazkun guztiak argitu dizkigute: Miscart, Denos, Dreide… Gainera, oso modu errazean egin dute: benetako adituei galdetuz (hizkuntza zeltan, kultura punikoan, latin arruntean…), eta antzeko indusketetako grafikoak aztertuz (Pompeyan hemen faltsutzat hartutako gauza pilo bat daude!!!!…).\nBitartean, faltsuak direla esaten duten txostenak, hasieran zeuden eta ia soilik Letren Fakultateko irakasleek egin dituzten 6 txostenak dira. Gainera, kontuan hartu behar da horietatik bi txosten iritziz aldatu zuten hiru irakasleenak direla, hasieran grafitoak egiazkoak zirela defendatu zutelako (Joaquin Gorrochategui, Juan Santos eta Pilar Cipres). Eta beste hiru, interes gatazka izan dituztenenak dira: bi txosten EHUko Arkeologia Sailak egindakoak, indusketa eskuratzeko interesa zuena —denborak erakutsi digun moduan—, eta hirugarrena Joseba Lakarrarena da, bere antzineuskeraren teoria hankaz gora ez jartzeko, grafitoak faltsuak direla etengabe esan duena.\nEpaiketa batean iritziz aldatu duten lekukoak edo erruduna zigortua izan dadin interesa dutenen lekukoak ez lituzkete onartuko. Hemen zergatik onartu dira?\nDatazioen azken albisteak\nPasa den abenduan, epaileak grafitoak Instituto del Patrimonio Cultural de Españaren laborategira bidali zituen. Erabat harritu ginen, laborategi honek ez daukalako, inondik inora, Europan dauden arkeometria laborategiek duten esperientziarik, ez tresna egokirik. Horrez gain, datatzeko eskatutako hiru multzoetatik bakarra egingo zuela esan zuen. Eliseo Gilek grafitoak, hezurrak eta adreiluak datatzea eskatu zuen, baina laborategiak lehenengoak baino ez zituen onartu. Horren aurrean, logikoena izango zen beste bi multzoak beste leku batera bidaltzea, baina epaitegiak ez du hori egin eta, ondorioz, eskaeraren bi heren bete gabe utzi dute. Onartezina!\nGutxi balitz, udarako grafitoak datatuta egon behar baziren ere, laborategiak luzapena eskatu zuen. Hau da, hilabete batean egiten diren datazioak egiteko ia urtebete darama eta oraindik ez dakigu ezertxo ere! Egia esan, ez dakigu azkenean zer egingo duten.


ihartzen da belarra, zimeltzen lorea; gure Jainkoaren hitzak, ordea, betiko dirau».\nGuztiz ederra zara, ene laztana, ederra eta akatsik gabea!\n «Eta jantziaz, zertan kezkatu? Begira nola hazten diren loreak zelaietan: ez dira lanean penatzen, ez dute iruten; baina, egia esan, Salomon bera ere, bere ospe guztian, ez zen janzten horietako baten pare.\n Emakumeei dagokienez, dabiltzala egoki jantzita, lotsaz eta eratsu atondurik; ez daitezela apain orrazkera nabarmenez, urrez, harribitxiz edota soineko aberatsez, egite onez baizik, jainkozale diren emakumeei dagokienez.\n Guztiok Jainkoaren seme-alaba zarete, Jesu Kristogan duzuen sinesmenari esker. Izan ere, bataioaz Kristorekin lotuak izan zareten guztiok, soinekoz bezala Kristoz jantziak zaudete.\n Koralak baino bikainagoa da, gauzarik baliotsuena ere ez da beraren pareko; eskuinean bizitza luzea dakar, ezkerrean aberastasuna eta ohorea. Atsegingarriak dira haren bideak, zorionera eramaten dute. Bizia ematen duen zuhaitza da. Zorionekoak bertatik jaten dutenak!\n Zeure edertasunak harropuztu egin zintuen, zeure distirak burua nahastu. Horregatik bota zaitut lurrera, eta erregeen aurrean barregarri utzi. Erru asko eta bidegabeko merkataritzaz profanatu duzu zeure santutegia. Zeure baitatik sua sorrarazi dut eta irentsi egin zaitu; errauts bihurtu zaitut, guztien begi aurrean.\nBerdin zuek: azaletik zintzoak jendaurrean, baina barrutik itxurakeriaz eta gaiztakeriaz beteak.\nGezurrezkoa da xarma, hutsala edertasuna; goresgarria, ordea, Jauna errespetatzen duen emakumea.


About: Jose Maria Uzelai\nJose Maria Uzelai (Bermeo, Bizkaia, 1903ko azaroaren 1a - Busturia, Bizkaia, 1979ko abenduaren 24a) margolaria izan zen. 1923. urtean hasi zen pintura ikasten eta hamar urte geroago Bermeoko Arrantzaleen Itsas-Etxerako horma-pintura pintatu zuen. Europako herri askotara bidaiatu zen Gerra Zibilaren garaian eta Queen Mary eta Caronia bidaiari-ontzi handi ezagunak dekoratu zituen, besteak beste eta Parisen talde bat osatu zuen beste margolari zenbaitekin. Bakarka nahiz taldean eginiko erakusketa askotan jarri zituen bere pinturak ikusgai. 1936 urtean Jose Antonio Agirre lehendakariak Arte Ederretako zuzendari izendatu zuen. Lan nagusiak: Primavera, retrato, Otoño, Escenas vascas en un biombo, Bodegón de frutas, Paisaje, Bodegón eta Figura de caza. (eu)\nJose Maria Uzelai (Bermeo, Bizkaia, 1903ko azaroaren 1a - Busturia, Bizkaia, 1979ko abenduaren 24a) margolaria izan zen. 1923. urtean hasi zen pintura ikasten eta hamar urte geroago Bermeoko Arrantzaleen Itsas-Etxerako horma-pintura pintatu zuen. Europako herri askotara bidaiatu zen Gerra Zibilaren garaian eta Queen Mary eta Caronia bidaiari-ontzi handi ezagunak dekoratu zituen, besteak beste eta Parisen talde bat osatu zuen beste margolari zenbaitekin. Bakarka nahiz taldean eginiko erakusketa askotan jarri zituen bere pinturak ikusgai. 1936 urtean Jose Antonio Agirre lehendakariak Arte Ederretako zuzendari izendatu zuen. (eu)\nJose Maria Uzelai (eu)\nwikidata:Jose Maria Uzelai\ndbpedia-es:Jose Maria Uzelai\ndbpedia-fr:Jose Maria Uzelai\ndbpedia-wikidata:Jose Maria Uzelai


2017an Elkar-Lanek 138 kooperatibaren sorrera bultzatu du |\n2017an Elkar-Lanek 138 kooperatibaren sorrera bultzatu du\nData: 28 martxoa, 2018 Egilea: Forokoop\nELKAR-LAN Koop.E.k, Kooperatibak Sustatzeko Elkarteak, 2017an egindako lanen laburpena eta Kooperatiba Enpresen Ekimenen Behatokiaren XII. txostena aurkeztu ditu.\nEkintzailetza eta sustapena\n2017an, ELKAR-LANek 138 kooperatibaren sorrera bultzatu du, eta, gainera, beste 52 ekintzaile talderekin lan egin du, hainbat arrazoi direla medio, azkenean enpresa izaera hartu ez dutenak.\nEratutako kooperatiba gehienak, 130, laneko kooperatibak izan dira. Horrez gain, 6 etxebizitza-kooperatiba, kontsumo-kooperatiba 1 eta bigarren mailako kooperatiba 1 eratzeko laguntza eman du. 138 kooperatiba horietan, 464 enplegu sortu dira. Kooperatiba berri bakoitzean batez beste 3,36 enplegu sortu dira.\nJarduera-sektoreari begiratuta, gehienak Zerbitzuen sektorekoak izan dira (informatika, gizarte-zerbitzuak, arkitektura, aholkularitza, komunikazioa, kultura, prestakuntza, turismoa, arkeologia, dekorazioa, ingeniaritza, hizkuntza-zerbitzuak, teknologia eta vendinga); beste sektore batzuk: Eraikuntza, Merkataritza, Ostalaritza, Etxebizitza, Arte Grafikoak, Hezkuntza, Garraioak, Autogintza, Elektriko-Elektronikoa, Energia, Telekomunikazioak, Elikadura, Ehungintza, Artisautza, Altzariak-egurra, Galdaragintza eta Metal-mekanikoa.\nHorrez gain, ELKAR-LANek informazio eta zabalkunde-lan handia egiten du. Bilerak eta topaketak antolatzen ditu Enpresak sustatzeko zentroekin, Tokiko garapena bultzatzeko agentziekin, udalekin, diputazioekin, fundazioekin, elkarteekin, aholkularitzekin, merkataritza-ganberekin, prestakuntza-zentroekin… kooperatiba aurkeztu eta ezagutzera emateko eta sustatzaile eta ekintzaileen sare bat mantentzeko helburuz. Hainbat ekitaldi, ikastaro eta hitzalditan parte hartzen du, Kooperatibak eta Kooperatiben Mugimendua ikusarazteko eta gizarteari horien inguruko informazioa emateko.\nKooperatiba-enpresen Ekimenen Behatokiaren XII. txostena\n2002ko abenduan eratu zenetik, ELKAR-LANek 1.036 enpresaren sorrera bultzatu du.\nELKAR-LANek eratzen lagundutako Kooperatiben heriotza-tasa %5,71koa da, 55 kooperatiba besterik ez direlako likidatu eta 36 desegin, nahiz eta aktibo ez dauden kooperatibak 196 diren (likidatutako 55ak eta desegindako 36ak barne). Horiek ere kontuan hartuta, heriotza-tasa %21,75ekoa litzateke.\nEnpresa-ekimen gehienak zerbitzuen sektorekoak dira. Industria eta nekazaritza-arlokoak oso gutxi dira.\nEAEko ekintzaile gehienak gizonezkoak dira (%66), 25 eta 54 urte bitartekoak, erdi edo goi-mailako ikasketekin. Emakume ekintzaileak kooperatiben arloko ekintzaile guztien %34 dira, aurreko urteetako kopuru bertsua.\nEkintzaileen %87 esperientzia profesionala dauka aurretik.\nKooperatiben izaera juridikoa aukeratzeko eman diren arrazoiak:\nFilosofiagatik (konbentzimendu sozietarioa): %31\nAholkularien gomendioz: %20\nAbantaila eta laguntzengatik: %37\nBeste arrazoi batzuengatik: %13\nFinantzen arloan, kooperatibek eratzeko unean egiten duten batez besteko inbertsioa 7.000 eurokoa izaten da. Proiektuen %32k kanpoko finantzaketa behar izaten du.\nGizarte Segurantzaren erregimenari dagokionez, aldiz, %80k Langile Autonomoen Erregimen Berezia aukeratzen du eta %20k soilik egiten du Gizarte Segurantzaren Erregimen Orokorraren aldeko hautua. Autonomoen Erregimena aukeratzeko arrazoiak honako hauek izaten dira: ekonomikoagoa dela eta aholkulariek aholkatzen dutela; gainera, diferentzia ekonomikoa aseguru pribatuetara bideratzen dute.\nAgustín Mendiola Javier Sanz\nELKAR-LANeko Presidentea ELKAR-LANeko Zuzendaria\nKategoria: BERRIAK Etiketak Bestelakoak, Datuak, Kooperatibismo. Gorde lotura.\n← Kooperatibak: ikusgarriak, ezagunak eta aintzatetsiak izateko, berritu\nKontsumitzaileak proiektu baten bazkide izaten egiten duen ekarpena funtsezkoa izan da eta izango da proiektu horren garapenerako →


nabarra: EL PARADIGMA NAVARRO\nAsko gustatu zait hemengo planteamendua eta igorri diet videoa hainbati dezaten entzun eta gogoetatu visione berri -baina historiko- hori. Da prespektiva hobea eta egiazkoagoa, dudarik gabe.\nGora gure Nafarroa, ez soil hori Zazpiak Bat, esaterako Nafarroako -Iruineko Erresumaren- kapitala kokatu izan zen Errioxan, hain zuzen Naxeran, han dago Santa Maria La Real non daude hobiratuak gure lehengo erregeak.\nBaldin importantea izan bazen 1200eko konkistea -egungo hiru provintziena- ez zen askoz lehenagokoa Errioxarena. Nork esan ahal du ze Errioxa ez da egun ere Nafarroa eta hangoen sentimendua ere hor dago, beharbada biziago ezi an hiri provintzion.


Garaipen ezin estuagoa, Hernanik - Urumea - Kronika.eus\nGaraipen ezin estuagoa, Hernanik\nHernaniko Lujambio, pase bila.\n52-50 nagusitu zen Askatuaken kontra, mutilen Gipuzkoako 1go mailan. Porrota jaso zuen Mundarrok, Bosteko Iraulirekin.\nZortzigarren jardunaldiko partiduak jokatu dituzte asteburuan, Mundarrok eta Hernanik, mutilen Gipuzkoako lehenengo mailan. Eta gozotik bezala, gazitik ere izan zuen larunbatak, bailarako bi taldeentzat: garaipena lortu zuen Hernanik, baina porrota jaso zuen Mundarrok.\nEtxeko talde gisa aritu arren, Donostiako Paco Yoldi kiroldegian jokatu zuten hernaniarrek, Askatuak taldearen kontra. Beheko postuetatik ihes egiteko, irabazi beharreko partidua zuten; eta primeran ekin zioten: 19-11 aurreratu ziren lehenengo laurdenean, eta tartea pixka bat haunditu zuten atsedenaldira iristerako (29-19). Bereziki fin aritu zen Berrondo, bi laurdenetan 13 puntu lortuta (19 punturekin bukatu zuen partidua).\nAldeari eutsi zioten hernaniarrek, hirugarren laurdenean ere (43-34), eta bazirudien garaipen erosoa lortuko zutela; baina oso bestelakoa izan zen azkeneko laurdena. Orduan erakutsi zuten bere maila onena donostiarrek, eta nahi eta kosta egin zitzaien hernaniarrei. Erabat berdindu zen markagailua, eta Torresen azkeneko saskiratzeak erabaki zuen partidua, Hernaniren alde (52-50).\nKontrakoa gertatu zitzaion Mundarrori, Astigarragako kiroldegian, Bosteko Irauliren kontra. Berdinduta hasi zuten partidua (16-16), baina tartetxoa lortu zuten donostiarrek, atsedenaldira iritsi aurretik (34-40). Aldageletatik bueltan, hobeto aritu ziren astigartarrak, eta lortu zuten partidua berriro orekatzea (52-53). Baina azkeneko laurdenean, 53na berdindu ondoren, ezinean aritu ziren astigartarrak erasoan; eta 0-9ko partzialarekin, partidua ia erabakita utzi zuten donostiarrek. Egoerari buelta ematen saiatu zen Mundarro, baina, gerturatu arren, ez zuen aukerarik izan (62-67).\nEmaitza horiekin, lau garaipenekin berdinduta daude Mundarro eta Hernani, ligan.


Toka - herrikirolak\nToka izeneko euskal jokoa, distantzia jakin batera dagoen toka edo burdinazko txapa kurbatu bat, disko itxurako metalezko pieza batzuekin jotzean datza.\nJaurtitzen diren piezak budinezkoak izaten dira, eta, 250 gramoko pisua eta 6 cm-ko diametrokoa izaten dute, gutxi gorabehera.\nJo beharreko burdinari toka deritzo, eta 3 bat cm-ko zabalera izaten du. Lurrean iltzatua egoten da, eta goiko aldea atzerantz kurbatua izaten da. Gehienetan, barra hau, egurrezko kutxa ireki batean kokatzen da, jaurtitzen diren fitxak bertan geldi daitezen. Kutxak aurreko eta goiko alderik ez du. Baina, batzuetan, toka edo helburu den barra hau, lurrean sartuta egon daiteke, atze aldean orma bat duelarik.\nJokalariak 10-20 metro inguruko distantzia batetik jaurtitzen ditu fitxak, baina neurri hau aldakorra da, lekuan lekuko arauak egoten baitira.\nTxanda bakoitzean jaurtikitako pieza kopurua aldakorra da tokiaren arabera, baina 6-10 inguruan ibiltzen da. Gipuzkoak, ohikoa da sei piezako hiru tiraldi izatea.Garai batean, leku batzuetan, piezak bi eskuak txandakatuz jaurtiki behar ziren; eta txanpon arruntak jaurtikiz jokatzen zela ere jaso da.\nXX. mendean zehar batez ere Gipuzkoan jokatzen zen, eta Nafarroako eta Bizkaiko herri batzuetan. Ohizko jokoa zen herriko jaietan. Hala ere, edozein egunetan maiz ikus zitekeen sagardotegietara inguratzen zen jendea tokan jokatzen ikustea. Gaur egun gehien bat herriko jaietara mugatzen da.\nToka jokalari trebea Manuel Matxain Aieteko donostiarra izan zen. Sei piezako hiru tiralditan 16 onak egitea ere lortu izan zuek Matxainek.


Nerabeei buruzko hitzaldia emango dute gaur, Kilometroak jaialdiaren harira | El Diario Vasco\nOnatiNerabeei buruzko hitzaldia emango dute gaur, Kilometroak jaialdiaren harira\nNerabeei buruzko hitzaldia emango dute gaur, Kilometroak jaialdiaren harira\nKontsumo arduratsuari buruz jardungo dira Agipad elkarteko teknikoak\nM.G. OÑATI. Miércoles, 13 septiembre 2017, 08:38\nAurtengo Kilometroak azken txanpan sartuta dago eta festarako motorrak berotze aldera, datozen egunetarako ekintza desberdinak antolatu ditu Txantxiku Ikastolak: hitzaldia, Reala eta Osasunaren arteko futbol partida, mendi martxa...\nGeroz eta gutxiago geratzen da irailaren 24rako. Egun handirako. Dena den, aste honetan oraindik badago zertaz gozatu. Gaur, asteazkena, Kilometroetako preben-tzio taldeak hitzaldia antolatu du Agipad elkartearekin batera. 'Neraberak eta aisialdia, gurasoen jarrera' da hitzaldiaren izenburua eta kontsumo arduratsuari buruz jardungo dira elkarteko teknikoak. Herritar guztiendako hitzaldi irekia izango da, Bidebarrietako Euskaldunberri gelan, 17:30ean.\nOstiralean berriz kirolaren txanda izango da. Emakumezkoen futbol partida jokatuko dute Realak eta Osasunak, Azkoagainen, 18:30ean. Txartelak leihatilan bertan erosi behar dira, norgehiagoka hasi baino ordubete lehenagotik (17:30ean). Helduek 10 euro ordaindu behar dute, eta, 15 urtetik beherakoek, 5 euro.\nBestalde, larunbatean, Oñatiko Naturzale taldeak antolatuta mendimartxa egingo da. Izen-emate bakoitzeko euro bat emango zaio Kilometroetako antolakuntzari. Gainera, Foruen plazan anoa postua egongo da, jatekoarekin eta edatekoarekin. Kilometroetako arduradunek kudeatuko dute txosna.\nAzkenik, eta aurtengo Kilometroek jasangarritasunarekin duten konpromisoaren berresteko, asteburutan Oñatiko plazan eta inguruetan lurrera botatzen diren hondakinen kontzientzia hartzeko ekintza aurrera eramango da. Honela bada, Kilometroen aurreko asteburuan, udaleko garbitzaileek Oñatiko plaza ingurua ez dute garbituko. Asteburuan lurrera botatako hondakinak Txantxiku Ikastolako ikasleek bilduko dituzte. Jasotako hondakin guztiak kaxa garden batera botako dira, eta kaxaerakusgai jarriko da plazan eta Kilometroetako egunean ere ibilbidean zehar ikusgai egongo da.\nAntolatzaileen esanetan «ekin-tza honen bitartez, jendeari ikusarazi nahi zaio edukiontziak edukita ere ohitura handia dagoela hondakinak lurrera botatzeko, eta hori aldatu beharra dagoela».\nEl 'lifting urbanístico' de Olakua arranca en la zona «más social» del barrio El certamen de pintura al aire libre en homenaje a Eulate cumple un lustro el sábado


Autorik gabeko eguna • ZUZEU\nHiru hilabeteren buruan, irailaren 22an “Autorik Gabeko Eguna” ospatuko da. Europar Batasunaren esku egongo da ospakizuna. Izan ere, urtean zehar era horretako hainbat gairen inguruko kontzientziazio-kanpainak antolatzen ditu, egunero bat hain zuzen. Horrela, urtean 365 kanpaina desberdin ospatzen dira gu kontzientzia gaitezen. Saiatu, saiatzen dira, baina holako egunek badute gure gizartean eraginaren arrastorik? Baliogarriak dira ala ideia zentzubakoak lirateke?\nEstatistiken emaitzen arabera, gero eta ibilgailu gehiago dugu errepidetan. Familia gehienek auto bat eta bakarra izan ordez, bi edo gehiago dauzkate. Askotan gurasoek auto bana dute eta seme-alabek 18 urte egin ostean, beste bat, nahiz eta bigarren eskukoa izan. Horrekin batera, haren erabilgarritasuna areagotzeko hainbat aitzakia erabili ohi dira, hala nola, ikasten eta irakasten dugu edozein lekutara joateko autoa erabili behar dela. Benetan beharrezkoa al da? Bakoitzak galdera honi buruz hausnar dezala , ordea, gaur egungo gizartearen kopuru esanguratsu batek gero eta erosoago bizi nahi du eta autoa denetarako erabiltzen du, lanera joateko, erosketak egitera joateko, lagunekin irteteko, bidaiak egiteko eta… nora eta kiroldegira joateko ere bai!\nEgiari zor, garraio publikoa beti ez da auto pribatuaren alternatiba. Horretarako, maiztasun eta geltokirainoko distantzia, erabakiorrak dira. Biztanle dentsitate gutxiko herrietan, adibidez, ia ezinezkoa izaten da autobus edo tren zerbitzu eraginkorra ezartzea, izugarrizko diru xahuketa suposatu gabe.\nBaina, hirietan, demagun Euskal Herriko, Bilbo, Donostia, Iruñea, Baiona edo Gasteiz bezalakoetan, autoaren ordezko izan daitezkeen zerbitzuak ditugu. Noiz den alternatiba posiblea eta noiz ezinezko den erabakitzea, nahiko erlatiboa da, alegia, ez dauka muga definitu bat. Baina kasu asko dira, non alferkeria zentzuzko jarrerari gailentzen zaion. Ni kasu horietaz ari natzaizue, noski.\nBatzuetan, beraz, ezinezkoa egingo zaigu autoa ez erabiltzea, independentzia eta askatasuna ematen baitigu. Beste askotan ordea, hiri barruko joan-etorrietan hain zuzen, arazo baino ez da bihurtzen: auto iladak, semaforoak, autoa non utzi ezinik, TAO ordaintzeko beharra… Pentsa, Londreseko kaleetako batez besteko abiadura 1920an 30km/ordukoa zen. Ia mende bat geroago abiadura hori ez da apenas igo, nahiz eta auto azkarragoak izan.\nAitzitik, garraio publiko anitz daude eta ez genuke oztoporik eduki behar erabiltzeko; ugari baitira eta alde batetik bestera garamatzatelako. Prezioak bidezkoak izatearekin batera puntualtasun handia daukate. Gainera, lasai joaten zara eta ez duzu errepidean arreta jarri beharrik. Garraio publikoa erabiliko bagenu, bidaiari probetxu atera geniezaioke eta liburu on bat ere irakurtzeko aukera eduki genezake… Makina bat abantaila leudeke, arazo bat eta bakarra,aldiz, nagikeria.\nEta zer esan kutsadura aldetik? Jakin badakigu egun kutsadura arazo handia dela. Orduan, zergatik hartzen dugu autoa denetarako? Horren erantzuna hitz bakar batez adieraz daiteke, ZENTZUGABEKERIA. Ez dakigulako zentzuz autoa erabiltzen. Ez dakigulako noiz den beharrezkoa eta noiz hartu beste aukeraren bat mugitzeko. Eta azkenik, ahal izanda ere,ez dugu autoa partekatzeko ohiturarik.\nAzken finean, erantzukizun, kontzientziazioa eta mentalitate arazotzat har genezake. Egoera horri buelta emateko gogoa litzateke gakoa. Eguneko ohiturak aldatu egin beharko genituzke erabakitasunez. Baina ohiturak aldatzea, beste batzuk oso barneratuta ditugunean, ez da izaten erraza.\nHorregatik, eta nire aburuz, autorik gabeko egunaren ospakizunak ez du balio askorik gu kontzientziatzeko. Egun horretan saiatzen gara autoa ez erabiltzen, aitzitik urteko gainerako egunetan berriro gure betiko ohiturarekin jarraitzen dugu eta denetarako erabiliko dugu berriro autoa. Oso agerikoa da, gainera, autoen salmentak ekonomian pisu handia duela. Iragarkietan fijatu besterik ez dugu. Fijatu al zara nonoiz iragarki guztietatik zenbat diren autoenak? Horrez gain, errepide sarea etengabe handitzen ari da!\nBeraz, zer lortzen da egun horrekin? Gauza gutxi. Urtean zehar egun bakar baten autoa gutxiago erabiltzea, baina gainontzeko egunetan berriz autoaren menpe egongo garela esan nahi du horrek. Ohitura onak hartzeko eta benetan kontzientziatzeko era bakarra eskolan hastea litzateke, heziketaz baliatuz. Txikitatik umeei kontzientziatu eta irakatsi beharko genieke autoa gehiegi erabiltzeak sortzen dituen arazo kopuruaz: poluzioa, klima-aldaketa, kutsadurarekiko erlazionatutako gaixotasunak, energia kontsumo itzela…\nHori dela medio, Europar Batasunari esango nioke kontzientziazio-kanpaina gutxiago eta lege gehiago izan daitezela behartzeko eskoletan txikitatik erakutsiko direnak, adibidez, nola eta noiz erabili autoa, noiz garraio publikoak eta zenbat kalte eragiten duen autoa gehiegi erabiltzeak. Hori da kontzientziatu eta ez egutegian beste egun berezi bat izendatzea!


Miren Larrion Gasteizko alkategaia\nHiriko ekialdea eta mendebaldea lotuko dituen garraio publikoa erabakitzeko\nEH Bildun uste dugu ezinbestekoa dela garraio publiko azkar, eroso, moderno eta irisgarria hiritar guztientzako, beti ere bistatik galdu gabe mugikortasuna bere osotasunean hartu behar dela, jasangarritasuna eta pertsonak erdigunean jarrita.\nNola lotuko ditugu ekialde eta mendebaldea?\nHiriaren ekialdea eta mendebaldea nola lotuko ditugun erabakitzea oso garrantzitsua da. Estrategikoa. Gehiegi, korrika eta presaka erabakitzeko hauteskunde prozesu baten atarian, hiritarren parte-hartzeari bizkarra erabat emanda, eta inolako bermerik gabe.\nEH Bilduk Gasteiz gobernatzen badu, legearen ikuspuntutik posible den epe laburrenean, galdeketa hiritar batera deituko du, hiriaren ekialdea eta mendebaldea lotuko dituen garraiobide publikoari buruz erabakitzeko, Salburua eta Zabalgana auzoen artean: autobus elektrikoa edo tranbia. Berme guztiak izango dituen galdeketa bat. Eztabaida informatu batekin, aukerak ezagututa bozkatzeko aukera egon dadin.\nZer galdeketa mota?\nOraingoan ez da BAI edo EZ esateko galdeketa bat, ez du inolaz ere blokeo bat bilatzen. Hau BAI edo BAI esateko galdeketa bat da. Emaitza edozein izanik ere, hiriak aurrera egingo du. Salburua eta Zabalgana, Arkaiatetik Jundizeraino, lotuko dituen garraio publiko moderno eta edukiera handikoa eraikiko dugu azkenik.\nBereziki kezkagarria da hiritarren parte-hartzearekin gertatu dena legealdi honetan. Parte-hartze hori bideratzeko araudi aurreratua egin dugu. Hobetu daitekeen araudia, baina araudi ona. Haatik, ez da galdeketa bat bera ere egin. Alkatea zama handiegia izan da parte-hartze kontuetan.\nMugikortasun beste proposamen batzuk\nMugikortasun Jasangarria sustatzeko plan bat, pertsonak eta oinezkoak erdian jarriko dituena.\nSuper-etxadien sorrerari bultzada ematea hirian, eta Alde Zaharra trafikoari ixteko plana aurrera eramatea, auzotarrek egindako eskaerari jarraituz.\nBizikletentzako azpiegiturak berritzea eta zabaltzea.\nAmerica Latinako biribilgunea lurperatu, eta Esmaltaciones-Adurtza ingurunearen diseinua birmoldatu, trafikoan sortzen ari diren arazoak gainditzeko helburuarekin.


Sestaoko Udala - Sestao, Portugalete eta Santurtzik batera parte hartuko dute Climathon europar ekimenean\nIngurumena | Kirolak\nAzaroaren 13an Global Climathon Day ospatuko da Europan. Climathon programak klimaren aldaketak dituen erronka orokorrei aurre egiteko tokian jardun eta elkarrekintzan aritzeko gonbita luzatzen die hiriei. Klima-aldaketaren eraginak ereduek aurrez ikusten dutena baino azkarrago eta sakonago antzematen ari dira. Climathonek hiriek eta herritarrek hausnarketa egin eta jardun dezaten nahi du. Climathon erkidegoek lankidetzan dihardute, batetik, klimaren aldaketari buruz sentsibilizatu eta ohartarazteko eta, bestetik, hirien egitura berriz pentsatu eta etorkizunekoek nola izan behar duten definitzeko.


Oilasko papar bilkariak – On Ekin nutrición y dietética\nOilasko papar bilkariak\nHaragia eta konkretuki oilaskoa plantxan, labean, egosita, birrineztatuta… jateko ohitura dugu baina ez geneuzkan probatuta, bilkari forma emanda eta hainbat osagaiez betetakoak.\nEta egia esan asmatu dugu! Probatu nahi?\nLau oilasko papar xerra fin\n125g Mozzarella gazta\n4 albahaka hosto\nLehenengo, osagai guztiak prestatuko ditugu.\nKipula eta piperra juliana eran moztuko ditugu, cherry tomateak bakoitza lau zatitan, mozzarella gazta bola ere lau zatitan eta patata laminatan.\nPiperra, kipula eta patata, labeko erretiluan jarriko ditugu olio pixka batekin eta labean sartuko ditugu, 15 minutuz 180ºC-an.\nBitartean, muntaketarekin hasiko gara. Horretarako, oilasko paparra behean jarriko dugu eta honen gainean, mozzarella gazta, cherry tomatea eta albahaka kokatuko ditugu eta guztia biribilkatuko dugu osagai horiek oilaskoaren barnealdean gelditzen diren arte.\n15 minutu igaro ostean, labetik erretilua atera eta bertan oilasko bilkariak jarriko ditugu eta gainean mostaza pixka bat jarri ostean labera sartuko ditugu 10 minutuz 180ºC-an.\nDenbora hori pasatakoan prest izango dugu gure errezeta.\nAzalore bechamel lasagna Dilista eta arroz hanburgesak